

**ИЗВЈЕШТАЈ**

**О РАДУ И ПОСЛОВАЊУ**

**ГАРАНТНОГ ФОНДА РЕПУБЛИКЕ СРПСКЕ А.Д.**

**БАЊА ЛУКА ЗА 2023. ГОДИНУ**

БАЊА ЛУКА, јун 2024. године

**С А Д Р Ж А Ј**

[УВОД 3](#_Toc135292166)

[1 ОРГАНИЗАЦИЈА И НАЧИН РАДА ГАРАНТНОГ ФОНДА РЕПУБЛИКЕ СРПСКЕ 3](#_Toc135292167)

[2 АНАЛИЗА ИЗДАНИХ ГАРАНЦИЈА У 2023. ГОДИНИ 4](#_Toc135292168)

[2.1 АНАЛИЗА ИЗДАНИХ ГАРАНЦИЈА У ОКВИРУ ГАРАНТНИХ ЛИНИЈА У ПЕРИОДУ 01.01.2023. - 31.12.2023. ГОДИНЕ 4](#_Toc135292169)

[2.2 АНАЛИЗА ИЗДАНИХ ГАРАНЦИЈА У ОКВИРУ КРЕДИТНОГ ПОРТФОЛИЈА ФИНАНСИЈСКИХ ПОСРЕДНИКА 1](#_Toc135292170)1

[2.3 АНАЛИЗА ИЗДАНИХ ГАРАНЦИЈА](#_Toc135292171) НА ЕМИТОВАНЕ ХАРТИЈЕ ОД ВРИЈЕДНОСТИ..............................16

[2.4](#_Toc135292172) АНАЛИЗА ИЗЛОЖЕНОСТИ ГАРАНТНОГ ФОНДА РЕПУБЛИКЕ СРПСКЕ ПРЕМА ФИНАНСИЈСКИМ ПОСРЕДНИЦИМА НА ДАН 31.12.2023. 17

[2.5 анализа изданих гаранција из ГАРАНТНОГ програма COVID-19 на дан 31.12.2023. године 19](#_Toc135292173)

[3 АНАЛИЗА ФИНАНСИЈСКОГ РЕЗУЛТАТА У 2023. ГОДИНИ 22](#_Toc135292174)

[3.1 АНАЛИЗА ОСТВАРЕНИХ ПРИХОДА У 2023.ГОДИНИ 22](#_Toc135292175)

[3.2 АНАЛИЗА ОСТВАРЕНИХ РАСХОДА У 2023. ГОДИНИ 23](#_Toc135292176)

[3.3 ОСТВАРЕНИ ФИНАНСИЈСКИ РЕЗУЛТАТ У 2023. ГОДИНИ 28](#_Toc135292177)

[3.4 АНАЛИЗА БИЛАНСА СТАЊА НА ДАН 31.12.2023. ГОДИНЕ 30](#_Toc135292178)

[3.5 АНАЛИЗА СЛОБОДНИХ НОВЧАНИХ СРЕДСТАВА ФОНДА НА ДАН 31.12.2023. ГОДИНЕ 32](#_Toc135292179)

[4 АНАЛИЗА ОСТВАРЕЊА ПЛАНА ИНВЕСТИЦИЈА У 2023. ГОДИНИ 36](#_Toc135292180)

[ЗАКЉУЧАК 37](#_Toc135292181)

# УВОД

Гарантни фонд Републике Српске а.д. Бања Лука (у даљем тексту: Фонд) jе основан ради остваривања општег интереса који је изражен у пружању подршке развоју предузетништва кроз олакшавање приступа финансијским средствима потребним за обављање пословних дјелатности предузетника (правних и физичких лица) са сједиштем, односно пребивалиштем у Републици Српској.

Фонд је основан Одлуком Владе Републике Српске у јулу 2010. године. Правни статус Фонда, његова дјелатност, начин коришћења средстава и начин управљања Фондом, регулисан је Законом о Гарантном фонду Републике Српске („Службени гласник Републике Српске“, број 50/10) и Законом о измјенама и допунама Закона о Гарантном фонду Републике Српске („Службени гласник РС“ број 107/2019). Обзиром да је оснивач Фонда Република Српска и да је оснивач 100% власник акција Фонда (Фонд је затворено акционарско друштво), на рад и пословање Фонда примјењују се и одредбе Закона о јавним предузећима („Службени гласник Републике Српске“, број 75/04 и 78/11).

Основна дјелатност Фонда је издавање свих врста гаранција, супергаранција и контрагаранција за обезбјеђење дијела обавеза по кредиту или другој финансијској обавези, уговореним између предузетника са сједиштем, односно пребивалиштем у Републици Српској, као налогодавца гаранције и дужника по обезбјеђеној обавези, и банке или друге финансијске организације, као корисника гаранције и повјериоца по обезбјеђеној обавези.

Фонд може издати гаранције до 50% (у изузетним случајевима до 70%) износа одобреног кредита или друге финансијске обавезе које је предузетнику одобрила банка или друга финансијска организација или максимално до 1.500.000,00 КМ. Гарантни потенцијал Фонда чини троструки износ оснивачког капитала Фонда, односно 90.000.000,00 КМ.

# ОРГАНИЗАЦИЈА И НАЧИН РАДА ГАРАНТНОГ ФОНДА РЕПУБЛИКЕ СРПСКЕ

У складу са Законом о Гарантном фонду Републике Српске и Законом о јавним предузећима, Органе Фонда чине:

* Скупштина акционара
* Надзорни одбор
* Директор Фонда
* Одбор за ревизију
* Гарантни одбор

Права, обавезе и одговорност органа Фонда регулисана су законским и подзаконским актима, Статутом Фонда и интерним правилницима и пословницима о раду органа Фонда.

Влада Републике Српске у функцији Скупштине акционара Фонда је током 2023. године одржала 12 сједница, те донијела 19 одлука и 5 рјешења из своје надлежности. Дана 28.12.2023. године, Влада Републике Српске је усвојила нови Статут Гарантног фонда којим се уређују надлежности, организација и начин избора органа Фонда, правила пословања и друга питања од значаја за рад Фонда.

Надзорни одбор је одржао 14 сједница, од чега 6 редовних и 8 ванредних. Овај орган Фонда је донио укупно 49 правних аката из своје надлежности, и то: 14 одлука, 21 закључак, 5 рјешења, 3 правилника и приједлог статута, 3 уговора, једну иницијативу и један извјештај. Одбор за ревизију је одржао 5 сједница и донио 20 препорука. Гарантни одбор је одржао 30 сједница и донио 52 одлуке и 15 приједлога одлука за Скупштину акционара.

Правилником о унутрашњој организацији и систематизацији радних мјеста, у Фонду су систематизована 23 радна мјеста. На дан 31.12.2023. године, попуњена су сва радна мјеста предвиђена систематизацијом. Квалификациону структуру запослених чини 20 радника са високом стручном спремом и 3 радника са средњом стручном спремом.

Извјештавање о раду Гарантног фонда РС регулисано је одредбама Закона, а сви органи посредно или непосредно подносе своје извјештаје о раду и дјеловању Скупштини акционара.

# 2. АНАЛИЗА ИЗДАНИХ ГАРАНЦИЈА У 2023. ГОДИНИ

## 2.1. АНАЛИЗА ИЗДАНИХ ГАРАНЦИЈА У ОКВИРУ ГАРАНТНИХ ЛИНИЈА У ПЕРИОДУ 01.01.2023. - 31.12.2023. ГОДИНЕ

Одредбама члана 3 Правилника о одобравању гаранција („Службени гласник Републике Српске“, број 14/21) одређене су следеће врсте гарантних линија по којима се одобравају гаранције:

* Гарантна линија за почетне пословне активности (start-up) – корисници: предузетници и правна лица која обављају регистровану дјелатност у циљу стицања добити не дуже од 12 мјесеци
* Гарантна линија за регистрована пољопривредна газдинства – корисници: лица која су уписана у Регистар пољопривредних газдинстава код АПИФ-а
* Гарантна линија за предузетнике – корисници: предузетници који обављају регистровану дјелатност у циљу стицања добити
* Гарантна линија за пољопривреду – корисници: правна лица која се баве производњом и прерадом у пољопривреди или рибарству
* Гарантна линија за привредна друштва – корисници: правна лица која обављају регистровану дјелатност у циљу стицања добити
* Гарантна линија за подршку извозу - правна лица која обављају извоз

Поред наведеног постоје посебним одлукама Скупштине акционара уведене су и слиједеће гарантне линије за почетне пословне активности:

* Гарантна линија за почетне пословне активности на подручју развоја информационо-комуникационих технологија
* Гарантна линија за почетне пословне активности на подручју развоја сеоског ловног и еко туризма
* Гарантна линија за почетне пословне активности у сектору узгоја и прераде јагодичастог воћа
* Гарантна линија за почетне пословне активности у области говедарства, овчарства, козарства и свињарства

Са Банком Поштанска штедионица ад Бања Лука, која је правни слиједник Комерцијалне банке ад Бања Лука на снази су и уговори за посебне гарантно-кредитне линије и то :

* Посебна гарантно-кредитна линија за подстицај развоја привредних субјеката
* Посебна ГКЛ за пољопривреду

У табели 1 су приказани подаци о изданим појединачним гаранцијама у 2023. години, у складу са одредбама члана 3 Правилника о одобравању гаранција (Службени гласник Републике Српске 14/21).

|  |  |  |  |  |
| --- | --- | --- | --- | --- |
| **Преглед изданих гаранција по гарантним линијама у периоду 01.01.2023. - 31.12.2023. године**  **Табела 1** | | | | |
| **Редни број** | **Налогодавац** | **Број гаранција** | **Износ кредита** | **Износ гаранције** |
| 1. | FRUCTUM д.о.о. Лопаре |  | 300.000,00 | 140.610,00 |
| **УКУПНО: Гарантна линија за пољопривреду** | | **1** | **300.000,00** | **140.610,00** |
| 2. | ПАЈО д.о.о. Соколац |  | 1.500.000,00 | 249.900,00 |
| 3. | CASTELLINA SRPSKA д.о.о. Модрича |  | 2.200.000,00 | 1.100.000,00 |
| 4. | ОЦ ЈАХОРИНА а.д. Пале |  | 15.000.000,00 | 1.500.000,00 |
| **УКУПНО: Гарантна линија за кредите из средстава ИРБ** | | **3** | **18.700.000,00** | **2.849.900,00** |
| 5. | АНДРИЋ-ФАРМ д.о.о. Пелагићево |  | 3.800.000,00 | 1.500.000,00 |
| 6. | Самит енергетике СЕТ д.о.о. Требиње |  | 2.500.000,00 | 749.750,00 |
| 7. | АУТО МАЛИ д.о.о. Бања Лука |  | 110.000,00 | 55.000,00 |
| 8. | ВОДОВОД а.д. Козарска Дубица |  | 350.000,00 | 175.000,00 |
| **УКУПНО: Гарантна линија за привредна друштва** | | **4** | **6.760.000,00** | **2.479.750,00** |
| **УКУПНО** | | **8** | **25.760.000,00** | **5.470.260,00** |

Гарантни фонд Републике Српске је у 2023. години издао 8 појединачних гаранција у износу од 5.470.260,00 КМ, чиме је подржано 25.760.000,00 КМ пласмана финансијских посредника. Просјечна стопа гарантованог износа кредита током 2023. године је износила 21,23%.

У оквиру гарантне линије за пољопривреду, издана је једна гаранција у износу од 140.610,00 КМ. Четири гаранције у износу од 2.479.750,00 КМ су издане у оквиру гарантне линије за привредна друштва, док су преко гарантне линије за кредите из средстава Инвестиционо-развојне банке Републике Српске а.д. Бања Лука издане 3 гаранције у износу од 2.849.900,00 КМ. Двије од наведених гаранција из ове линије – за клијенте ОЦ Јахорина а.д. Пале и CASTELLINA SRPSKA д.о.о. Модрича су пласиране директно од Инвестиционо-развојне банке у виду позајмица, док је гаранција за клијента Пајо д.о.о. Соколац пласирана од стране МФ банке а.д. Бања Лука, из средстава ИРБ-а.

Поред нових гаранција које су издане у 2023. години, Гарантни фонд је током године извршио и продужење 5 гаранција које су издане током претходних година у износу од 1.809.455,28 КМ, а којима је током 2023. године истицао период важења. Продужење је извршено по захтјеву клијената уз стандардну процедуру анализе и доношења одлуке о измјени, односно продужењу рока важења гаранција. Продужене су следеће гаранције: AGENT ENEX д.о.о, Верди д.о.о, ОМЦ д.о.о, БМб Делта д.о.о. Градишка и Сава Семберија а.д. Бијељина. Наведеним гаранцијама је Гарантни фонд подржао пласман кредитних средстава у износу од 4.046.027,43 КМ.

У складу са чланом 9, став 1 Правилника о одобравању гаранција, одлуке о одобравању гаранција су донесене од стране одговарајућег органа Фонда, у зависности од износа гаранције, односно укупне изложености према клијенту. За гаранције, односно укупне изложености веће од 750.000,00 КМ одлуку доноси Влада Републике Српске на приједлог Гарантног одбора Фонда. Од стране овог органа су током 2023. године донесене 4 одлуке о одобравању гаранције и 2 одлуке о измјени гаранције. Гарантни одбор Фонда је током 2023. године донио 4 одлуке о одобравању гаранције и 3 одлуке о измјени, односно продужењу рока важења гаранције.

|  |  |  |  |
| --- | --- | --- | --- |
| **Преглед изданих гаранција по финансијским посредницима у периоду 01.01.2023 - 31.12.2023. године** | | | |
|
| **Табела 2** | | | |
| **Финансијски посредник** | **Број гаранција** | **Износ кредита** | **Износ гаранције** |
| Наша банка а.д. Бања Лука | 1 | 110.000,00 | 55.000,00 |
| Procredit bank д.д. Сарајево | 1 | 3.800.000,00 | 1.500.000,00 |
| Мф банка а.д. Бања Лука | 4 | 4.650.000,00 | 1.315.260,00 |
| Фонд за развој и запошљавање Републике Српске а.д. Бања Лука | 2 | 17.200.000,00 | 2.600.000,00 |
| **Укупно** | **8** | **25.760.000,00** | **5.470.260,00** |

Током 2023. године, Гарантни фонд је издао појединачне гаранције у корист четири финансијска посредника са којима има потписане Уговоре о пословно-техничкој сарадњи. Четири гаранције у износу од 1.315.260,00 КМ су издане у корист МФ банке а.д. Бања Лука. Двије гаранције су издане у корист Фонда за развој и запошљавање а.д. Бања Лука, и то по основу двије позајмице укупног износа 17.200.000,00 КМ, гдје припадајуће гаранције износе 2.600.000,00 КМ.

У корист Наше банке а.д. Бања Лука је издана једна гаранција у износу од 55.000,00 КМ, као обезбјеђење по кредиту од 110.000,00 КМ. Једна гаранција је издана и у корист Procredit bank д.д. Сарајево, а њен износ је 1.500.000,00 КМ, чиме је обезбијеђен кредит у износу од 3.800.000,00 КМ.

|  |
| --- |
| **Преглед изданих гаранција по дјелатностима у периоду 01.01.2023. - 31.12.2023. године** |
| **Табела 3** |
| |  |  |  |  | | --- | --- | --- | --- | | **Дјелатност** | **Број гаранција** | **Износ кредита** | **Износ гаранције** | | Пољопривреда, шумарство и риболов | 3 | 6.300.000,00 | 2.740.610,00 | | Прерађивачка индустрија | 1 | 1.500.000,00 | 249.900,00 | | Грађевинарство | 1 | 2.500.000,00 | 749.750,00 | | Снабдијевање водом, канализација, управљање отпадом | 1 | 350.000,00 | 175.000,00 | | Трговина на велико и мало, поправка моторних возила и мотоцикала | 1 | 110.000,00 | 55.000,00 | | Умјетност, забава и рекреација | 1 | 15.000.000,00 | 1.500.000,00 | | **УКУПНО** | **8** | **25.760.000,00** | **5.470.260,00** | |

У структури издавања гаранција по дјелатностима се издваја дјелатност пољопривреда, шумарство и риболов за коју су током 2023. године издане 3 гаранције у износу од 2.740.640,00 КМ. У осталим дјелатностима побројаним у табели 3 је издана по једна гаранција.

**Преглед изданих гаранција по градовима и општинама у периоду 01.01.2023. - 31.12.2023. године**

**Табела 4**

|  |  |  |  |
| --- | --- | --- | --- |
| **Град/општина** | **Број гаранција** | **Износ кредита** | **Износ гаранције** |
| Бања Лука | 1 | 110.000,00 | 55.000,00 |
| Козарска Дубица | 1 | 350.000,00 | 175.000,00 |
| Лопаре | 1 | 300.000,00 | 140.610,00 |
| Модрича | 1 | 2.200.000,00 | 1.100.000,00 |
| Пале | 1 | 15.000.000,00 | 1.500.000,00 |
| Пелагићево | 1 | 3.800.000,00 | 1.500.000,00 |
| Соколац | 1 | 1.500.000,00 | 249.900,00 |
| Требиње | 1 | 2.500.000,00 | 749.750,00 |
| **УКУПНО** | **8** | **25.760.000,00** | **5.470.260,00** |

Током 2023. године, издане су гаранције привредним друштвима регистрованим у 2 града и 6 општина Републике Српске.

**Преглед гаранција ван снаге у периоду 01.01.2023. - 31.12.2023. године**

**Табела 5**

|  |  |  |  |
| --- | --- | --- | --- |
| **Редни број** | **Налогодавац гаранције** | **Износ** | **Износ** |
| **кредита** | **гаранције** |
| 1. | Приједорпутеви а.д. Приједор | 2.600.000,00 | 1.300.000,00 |
| 2. | Матађони вл. Бркић Александар с.п. | 200.000,00 | 100.000,00 |
| 3. | Тимарац Слободанка | 60.000,00 | 30.000,00 |
| 4. | ЗУ Специјалистички центар Mediccare | 300.000,00 | 150.000,00 |
| 5. | ДДМС д.о.о. Бараћи | 280.000,00 | 80.528,00 |
| 6. | Дрвна индустрија Шипово д.о.о. Шипово | 150.000,00 | 75.000,00 |
| 7. | ТКТ д.о.о. Приједор | 120.000,00 | 60.000,00 |
| 8. | Лазендић Васкрсија | 7.000,00 | 3.500,00 |
| 9. | Станковић Радивоје | 29.900,00 | 14.950,00 |
| 10. | Сезона д.о.о. Фоча | 282.000,00 | 141.000,00 |
| 11. | ЕКО-БЕЛ д.о.о. Лакташи | 350.000,00 | 175.000,00 |
| 12. | СМРЧА вл. Живко Вукман с.п. | 80.000,00 | 40.000,00 |
| 13. | ЗУ Амбуланта породичне медицине Кућа Здравља | 70.000,00 | 35.000,00 |
| 14. | Dobojinex д.о.о. Добој | 1.500.000,00 | 1.050.000,00 |
| 15. | Гро лине д.о.о. Језеро | 150.000,00 | 75.000,00 |
| 16. | ЈУ ВИРС Др Васо Бутозан | 488.000,00 | 146.400,00 |
| 17. | Жарсон д.о.о. Соколац | 820.000,00 | 286.918,00 |
| 18. | Столарија Подроманија д.о.о. Соколац | 800.000,00 | 350.000,00 |
| 19. | Столарија Подроманија д.о.о. Соколац | 600.000,00 | 180.000,00 |
| 20. | Пилепром д.о.о. Каоци, Србац | 200.000,00 | 100.000,00 |
| 21. | Нова дипо д.о.о. Горњи Подградци | 1.500.000,00 | 1.050.000,00 |
| 22. | Мане Комерц д.о.о. Србац | 4.500.000,00 | 1.500.000,00 |
| **УКУПНО 22** | | **15.086.900,00** | **6.943.296,00** |

Током 2023. године, ван снаге су стављене 22 гаранције, иницијално одобрене у износу од 6.943.296,00 КМ, чиме је подржан пласман 15.086.900,00 КМ кредитних средстава. Гаранције су стављене ван снаге по 3 основа – редовним истеком рока важења, пријевременом отплатом од стране корисника кредита и на основу судске одлуке.

* због истека рока важења, ван снаге је стављено 15 гаранција у износу од 3.335.378,00 КМ;
* због пријевремене отплате кредита, ван снаге је стављено 6 гаранција у износу од 2.107.918,00 КМ;
* на основу судске одлуке, ван снаге је стављена гаранција за клијента Мане комерц д.о.о. у износу од 1.500.000,00 КМ. Наведена гаранција је протестована током 2022. године, након чега је покренут судски поступак како би се утврдила оправданост захтјева за плаћање. Гаранција је стављена ван снаге након потписивања споразума са Новом банком а.д. Бања Лука о начину плаћања гаранције.

**Преглед протестованих гаранција у периоду 01.01.2023. - 31.12.2023. године**

**Табела 6**

|  |  |  |  |  |  |
| --- | --- | --- | --- | --- | --- |
| **Редни број** | **Налогодавац гаранције** | **Износ**  **Кредита/ Износ гарантованог ануитета** | **Номинални износ гаранције** | **Протестовани износ гаранције** | **Плаћени износ гаранције** |
| 1. | Перпер плус д.о.о. Слатина, Лакташи | 100.000,00 | 50.000,00 | 25.844,24 | 25.844,24 |
| 2. | Еко заштита д.о.о. Бијељина | 250.000,00 | 125.000,00 | 90.454,04 | 0,00 |
| 3. | ИНТЕРЛИГНУМ д.о.о. Теслић | 29.389,45 | 17.633,67 | 17.633,67 | 17.633,67 |
| 4. | ИНТЕРЛИГНУМ д.о.о. Теслић | 29.536,40 | 17.721,84 | 17.721,84 | 17.721,84 |
| 5. | ИНТЕРЛИГНУМ д.о.о. Теслић | 29.684,07 | 17.810,44 | 17.810,44 | 17.810,44 |
| **УКУПНО 5** | | **438.609,92** | **228.165,95** | **169.464,23** | **79.010,19** |

У 2023. години је извршен протест 5 гаранција одобрених у номиналном износу од 228.165,95 КМ. Протестовани износ наведених гаранција је 169.464,23 КМ, што одговара стању гаранција на дан подношења захтјева за плаћање. Од наведених гаранција, плаћене су 4 гаранције у укупном износу од 79.010,19 КМ.

Захтјев за плаћање гаранције за клијента Перпер плус д.о.о. Лакташи у износу од 25.844,24 КМ је упутила МФ банка а.д. Бања Лука, дана 06.11.2023. године. Након што је утврђено да су испуњени сви услови, Гарантни фонд Републике Српске је извршио плаћање наведеног износа. Дана 20.11.2023. године, МФ банка а.д. Бања Лука је упутила захтјев за плаћање гаранције у износу 90.454,04 КМ за клијента Еко заштита д.о.о. Бијељина. Формалном контролом је утврђено да клијент није намјенски утрошио кредитна средства, те је захтјев за плаћање одбијен.

У складу са Измјенама и допунама Закона о Гарантном фонду Републике Српске („Службени гласник РС“ број 107/2019), омогућено је издавање гаранција ради дјелимичног обезбјеђења емитованих хартија од вриједности. У складу с тим, гаранција за налогодавца Интерлигнум д.о.о. Теслић је издана као дјелимично обезбјеђење емитованих обвезница клијента, а издана је у корист Централног регистра за хартије од вриједности, који има улогу платног агента. Специфичност овог гарантног посла је у томе што су гаранције везане за мјесечни ануитет, те се издаје појединачна гаранција у вриједности 60% сваког мјесечног ануитета. Иако је дефинисана јединствена гаранција на нивоу цјелокупне емисије, у стварности има онолико гаранција колико има мјесечних ануитета. Током октобра, новембра и децембра 2023. године, Централни регистар ХОВ је поднио захтјеве за плаћање 3 гаранције везане за ануитете који су доспјели током ова три мјесеца. Протестовани износ 3 наведене гаранције одговара номиналном, а по овом основу је плаћено 53.165,95 КМ.

|  |  |  |  |  |
| --- | --- | --- | --- | --- |
| |  | | --- | | **Кумулативни преглед изданих гаранција у оквиру гарантних линија у периоду**  **2011. - 2023. година** | | | | |
| **Tабела 7** | | | |
| **Година** | **Број**  **гаранција** | **Износ кредита** | **Износ гаранција** |
| 2011 | 4 | 5.854.000,00 | 1.450.000,00 |
| 2012 | 17 | 6.307.945,87 | 2.872.972,94 |
| 2013 | 18 | 15.156.463,45 | 4.546.431,84 |
| 2014 | 32 | 36.457.404,56 | 9.108.346,44 |
| 2015 | 12 | 8.380.980,00 | 3.122.990,00 |
| 2016 | 8 | 3.587.398,07 | 1.634.321,99 |
| 2017 | 15 | 5.694.749,40 | 2.473.763,48 |
| 2018 | 28 | 7.142.900,00 | 2.757.978,00 |
| 2019 | 8 | 6.084.461,10 | 2.040.914,27 |
| 2020 | 38 | 22.486.800,00 | 10.791.400,00 |
| 2021 | 46 | 24.375.144,64 | 10.795.782,32 |
| 2022 | 23 | 16.933.109,22 | 7.965.795,16 |
| 2023 | 8 | 25.760.000,00 | 5.470.260,00 |
| **УКУПНО** | **257** | **184.221.356,31** | **65.030.956,44** |

Од почетка рада Гарантног фонда у 2011. години до краја 2023. године, укупно је издано 257 гаранција у износу од 65.030.956,44 КМ, чиме је подржан пласман 184.221.356,31 КМ кредитних средстава. Смањење броја појединачних гаранција у односу на претходне 2 године је резултат све већег опредјељења финансијских посредника за издавање гаранција у оквиру кредитног портфеља, који због бројних предности преузима примат у односну на појединачне гаранције у оквиру редовних линија. Без обзира на смањење броја гаранција, Гарантни фонд је задржао ниво подршке на високом нивоу, те је у 2023. години уз гаранције Фонда пласиран највећи износ кредитних средстава још од 2014. године.

|  |  |  |
| --- | --- | --- |
|  | **Преглед активних гаранција по финансијским посредницима на дан 31.12.2023. године** |  |
| **Табела 8** | | |

|  |  |  |  |  |  |
| --- | --- | --- | --- | --- | --- |
| **Финансијски посредник** | **Број гаранција** | **Номинални износ гаранције** | **Преостали износ гаранције** | **Учешће** | **Изложеност** |
| Мф банка а.д. Бања Лука | 40 | 9.466.078,44 | 7.399.343,66 | 38,11% | 27,40% |
| Фонд за развој и запошљавање РС а.д. Бања Лука | 10 | 8.146.441,56 | 4.565.612,75 | 23,52% | 16,91% |
| Нова банка а.д. Бања Лука | 16 | 4.562.490,00 | 3.145.029,40 | 16,20% | 11,65% |
| Procredit bank д.д. Сарајево | 5 | 2.594.288,72 | 2.409.208,33 | 12,41% | 8,92% |
| БПШ банка а.д. Бања Лука | 9 | 1.215.000,00 | 732.607,30 | 3,77% | 2,71% |
| Unicredit bank а.д. Бања Лука | 2 | 694.572,32 | 453.728,21 | 2,34% | 1,68% |
| Атос банка а.д. Бања Лука | 4 | 920.000,00 | 426.930,74 | 2,20% | 1,58% |
| Ziraat bank д.д. Сарајево | 2 | 165.000,00 | 91.660,40 | 0,47% | 0,34% |
| Банка Српске у стечају а.д. Бања Лука | 2 | 125.000,00 | 72.199,86 | 0,37% | 0,27% |
| Наша банка а.д. Бијељина | 4 | 97.500,00 | 65.240,47 | 0,34% | 0,24% |
| Нлб банка а.д. Бања Лука | 1 | 75.000,00 | 52.687,09 | 0,27% | 0,20% |
| **УКУПНО** | **95** | **28.061.371,04** | **19.414.248,21** | **100%** |  |

На дан 31.12.2023. године, активно је 95 појединачних гаранција одобрених у номиналном износу од 28.061.371,04 КМ, чије стање износи 19.414.248,21 КМ. У структури активних гаранција доминирају гаранције издане у корист МФ банке а.д. Бања Лука. Њихово учешће у укупно активним гаранцијама на дан 31.12.2023. године износи 38,11% или 7.399.343,66 КМ у апсолутном износу. На другом мјесту се налази Фонд за развој и запошљавање а.д. Бања Лука, а гаранције издане у његову корист имају учешће од 23,52%, што је 4.565.612,75 КМ у апсолутном износу. Преостали износ гаранција изданих у корист Нове банке а.д. Бања Лука има учешће од 16,20% и налази се на трећем мјесту.

Гаранције издане у корист горе наведена три финансијска посредника чине више од три четвртине активног портфолија појединачних гаранција (77,83%). Значајније учешће има и Procredit bank д.д. Сарајево (12,41%), док осталих 7 банка има врло ниско учешће које се креће у распону од 0,27% до 3,77% по банци, како је и приказано у табели 8.

Последња колона табеле 8 приказује изложеност према сваком финансијском посреднику по основу појединачних гаранција. Члан 14, став 3 Закона о Гарнантом фонду прописује да укупан износ гарантованих обавеза према финансијском посреднику не може бити већи од 30% гарантног потенцијала Фонда, односно 27.000.000,00 КМ у апсолутном износу. Тренутна изложеност по основу појединачних гаранција је највећа према МФ банци а.д. Бања Лука и износи 27,40%. Изложеност према свим банкама је знатно испод нивоа максималне изложености коју прописује Закон.

## **2.2 АНАЛИЗА ИЗДАНИХ ГАРАНЦИЈА У ОКВИРУ КРЕДИТНОГ ПОРТФОЛИЈА ФИНАНСИЈСКИХ ПОСРЕДНИКА**

Одредбама члана 2 Закона о измјенама и допунама Закона о Гарантном фонду Републике Српске („Службени гласник Републике Српске“ број 107/19) и члана 2 став 3 Правилника о одобравању гаранција („Службени гласник Републике Српске“, број 14/21) је дефинисано да Гарантни фонд може, поред гарантовања конкретне финансијске обавезе предузетника, издавати гаранције за обезбјеђење дијела обавеза из портфеља кредита, уговорених између предузетника и банке или друге финансијске организације уз гарантовање кредитног ризика до 25% изложености ризику на нивоу портфеља.

Гарантни фонд Републике Српске је до краја 2023. године потписао уговоре о гарантовању кредитног портфолија са 4 финансијска посредника: PROCREDIT BANK д.д. Сарајево, UNICREDIT BANK а.д. Бања Лука, МФ БАНКА а.д. Бања Лука и SPARKASSE BANK д.д. Босна и Херцеговина. Са SPARKASSE банком потписан само уговор о гарантовању општег кредитног портфеља, док је са осталим банкама, поред општег портфеља, потписан и уговор о гарантовању портфеља кредита који се односе на улагања у обновљиве изворе енергије и енергетску ефикасност. У наставку се даје преглед реализованих активности у 2023. години по овом основу:

**Преглед изданих гаранција у оквиру кредитног портфеља по финансијским посредницима у периоду 01.01.2023. - 31.12.2023. године**

**Tабела 9**

|  |  |  |  |  |  |  |
| --- | --- | --- | --- | --- | --- | --- |
| **Финансијски посредник** | **Портфељ** | **Уговорени обим кредитног портфеља ( КМ)** | **Број кредита** | **Износ кредита** | **Износ гаранције** | **Учешће у пласираним гаранцијама** |
| Procredit bank д.д. Сарајево | Општи портфељ | 40.000.000,00 | 85 | 22.059.000,01 | 11.029.500,01 | 74,12% |
| Портфељ за обновљиве изворе енергије | 20.000.000,00 | 6 | 3.175.000,02 | 1.587.500,01 | 10,67% |
| **УКУПНО** | | **60.000.000,00** | **91** | **25.234.000,03** | **12.617.000,02** | **84,79%** |
| Unicredit bank а.д. Бања Лука | Општи портфељ | 30.000.000,00 | 13 | 2.383.000,00 | 1.191.500,00 | 8,96% |
| Портфељ за ОИЕ | 20.000.000,00 | 0 | - | - |  |
| **УКУПНО** | | **50.000.000,00** | **13** | **2.383.000,00** | **1.191.500,00** | **8,01%** |
| МФ банка а.д. Бања Лука | Општи портфељ | 10.000.000,00 | 18 | 2.145.000,00 | 1.072.500,00 | 8,01% |
| Портфељ за ОИЕ | 5.000.000,00 | 0 | - | - |  |
| **УКУПНО** | | **15.000.000,00** | **18** | **2.145.000,00** | **1.072.500,00** | **7,21%** |
| SPARKASSE BANK д.д. БИХ | Општи портфељ | 10.000.000,00 | 0 | - | - | 0,00% |
| **УКУПНО** | | **10.000.000,00** | **0** | **-** | **-** |  |
| **УКУПНО** | | **135.000.000,00** | **122** | **29.762.000,03** | **14.881.000,02** | **100%** |

Са 4 финансијска посредника наведена у табели 11 је уговорен пласман 135.000.000,00 КМ кредитних средстава уз максималну гаранцију у износу од 33.750.000,00 КМ, односно 25% изложености на нивоу портфеља. Уговорена стопа гарантованог износа по појединачном кредиту у оквиру портфеља је 50%. Током 2023. године су пласиране 122 гаранције у износу од 14.881.000,02 КМ, чиме су подржани пласмани финансијских посредника у износу од 29.762.000,00 КМ. Стопа реализације уговореног износа током 2023. године је 22,04%.

Највећу активност током 2023. године је имала PROCREDIT банка, која је пласирала 91 кредит у износу од 25.234.000,03 КМ, уз гаранције у износу од 12.617.000,00 КМ. У оквиру општег портфеља је пласирано 85 кредита у износу од 22.059.000,01 КМ, док је у оквиру портфеља за обновљиве изворе енергије пласирано 6 кредита у износу од 3.175.000,02 КМ. Учешће ове банке у укупно изданим гаранцијама у оквиру кредитног портфеља током 2023. године је 84,79%.

МФ банка и UNICREDIT банка су имале учешће од 7,21%, односно 8,01% у укупно пласираним средствима током 2023. године. МФ банка је пласирала 18 кредита у износу од 2.145.000,00 КМ, док је UNICREDIT банка пласирала 13 кредита укупног износа 2.383.000,00 КМ. Ни једна ни друга банка нису имале кредитну активност у оквиру портфеља за енергетску ефикасност.

SPARKASSE банка није имала пласмане током године, што је и очекивано, с обзиром да је уговор о гарантовању потписан у десетом мјесецу 2023. године.

**Преглед изданих гаранција у оквиру кредитног портфеља по дјелатностима у периоду 01.01.2023. - 31.12.2023. године**

**Табела 10**

|  |  |  |  |  |
| --- | --- | --- | --- | --- |
| **Дјелатност** | **Број кредита** | **Пласирана средства** | **Износ гаранције** | **Учешће у укупно изданим гаранцијама** |
| Прерађивачка индустрија | | 49 | 14.883.000,03 | 7.441.500,01 | 50,00% |
| Трговина на велико и на мало; поправка моторних возила и мотоцикала | | 22 | 4.415.000,00 | 2.207.500,00 | 14,83% |
| Саобраћај и складиштење | | 18 | 2.874.999,99 | 1.437.500,00 | 9,66% |
| Информације и комуникације | | 7 | 1.620.000,00 | 810.000,00 | 5,44% |
| Грађевинарство | | 4 | 1.520.000,01 | 760.000,01 | 5,11% |
| Пољопривреда, шумарство и риболов | | 4 | 445.000,00 | 222.500,00 | 1,52% |
| Дјелатности здравствене заштите и социјалног рада | | 3 | 1.500.000,00 | 750.000,00 | 5,04% |
| Стручне, научне и техничке дјелатности | | 3 | 729.000,00 | 364.500,00 | 2,45% |
| Производња и снабдијевање електричном енергијом, гасом, паром и климатизација | | 2 | 655.000,00 | 327.500,00 | 2,20% |
| Административне и помоћне услужне дјелатности | | 2 | 500.000,00 | 250.000,00 | 1,68% |
| Образовање | | 3 | 110.000,00 | 55.000,00 | 0,37% |
| Вађење руде и камена | | 3 | 390.000,00 | 195.000,00 | 1,31% |
| Дјелатности домаћинстава као послодаваца; дјелатности домаћинстава која производе различиту робу и обављају различите услуге за сопствену употребу | | 1 | 100.000,00 | 50.000,00 | 0,34% |
| Умјетност, забава и рекреација | | 1 | 20.000,00 | 10.000,00 | 0,07% |
| **УКУПНО** | **122** | **29.762.000,03** | **14.881.000,02** | **100,00%** |

Структура гаранција по дјелатностима показује да је 50% гаранција из кредитног портфеља издано пословним субјектима који обављају дјелатности у оквиру прерађивачке индустрије. На другом мјесту се налази трговинска дјелатност, а гаранције привредним субјектима из ове групе имају учешће од 14,83%. На трећем мјесту се налази дјелатност саобраћаја и складиштења са учешћем од 9,66%. Приказана структура дјелатности је очекивана, с обзиром да су ово доминантне дјелатности које обављају привредни субјекти у Републици Српској.

**Преглед изданих гаранција по градовима и општинама у периоду 01.01.2023. - 31.12.2023. године**

**Табела 11**

|  |  |  |  |  |
| --- | --- | --- | --- | --- |
| **Град/Општина** | **Број кредита** | **Износ кредита** | **Износ гаранције** | **Учешће** |
| Бања Лука | | 39 | 10.285.000,01 | 5.142.500,01 | 34,56% |
| Бијељина | | 18 | 3.860.000,02 | 1.930.000,01 | 12,97% |
| Челинац | | 6 | 1.950.000,00 | 975.000,00 | 6,55% |
| Источно Сарајево | | 8 | 1.230.000,00 | 615.000,00 | 4,13% |
| Пале | | 9 | 1.105.000,00 | 552.500,00 | 3,71% |
| Теслић | | 4 | 820.000,00 | 410.000,00 | 2,76% |
| Србац | | 3 | 850.000,00 | 425.000,00 | 2,86% |
| Модрича | | 3 | 840.000,00 | 420.000,00 | 2,82% |
| Билећа | | 3 | 900.000,00 | 450.000,00 | 3,02% |
| Рогатица | | 3 | 180.000,00 | 90.000,00 | 0,60% |
| Соколац | | 4 | 1.030.000,01 | 515.000,01 | 3,46% |
| Милићи | | 2 | 200.000,00 | 100.000,00 | 0,67% |
| Градишка | | 2 | 268.000,00 | 134.000,00 | 0,90% |
| Котор Варош | | 2 | 1.049.999,99 | 525.000,00 | 3,53% |
| Зворник | | 2 | 200.000,00 | 100.000,00 | 0,67% |
| Угљевик | | 2 | 320.000,00 | 160.000,00 | 1,08% |
| Требиње | | 1 | 174.000,00 | 87.000,00 | 0,58% |
| Лакташи | | 2 | 980.000,00 | 490.000,00 | 3,29% |
| Петрово | | 1 | 300.000,00 | 150.000,00 | 1,01% |
| Прњавор | | 1 | 1.000.000,00 | 500.000,00 | 3,36% |
| Кнежево | | 1 | 50.000,00 | 25.000,00 | 0,17% |
| Козарска Дубица | | 1 | 300.000,00 | 150.000,00 | 1,01% |
| Брчко Дистрикт | | 1 | 15.000,00 | 7.500,00 | 0,05% |
| Чајниче | | 1 | 200.000,00 | 100.000,00 | 0,67% |
| Љубиње | | 1 | 300.000,00 | 150.000,00 | 1,01% |
| Невесиње | | 1 | 355.000,00 | 177.500,00 | 1,19% |
| Шековићи | | 1 | 1.000.000,00 | 500.000,00 | 3,36% |
| **УКУПНО** | | **122** | **29.762.000,03** | **14.881.000,03** | **100,00%** |

Када је у питању дисперзија изданих гаранција по градовима и општинама, може се констатовати да је највише гаранција из кредитног портфеља током 2023. године усмјерено према пословним субјектима са подручја Бања Луке, Бијељине и Челинца. Гаранције издане ради обезбјеђења кредита привредника из два наведена града и једне општине имају учешће од 54,08% у укупно изданим гаранцијама у оквиру кредитног портфеља.

|  |
| --- |
| **Кумулативни преглед изданих гаранција у оквиру кредитног портфеља по годинама** |

**Табела 12**

|  |  |  |  |  |
| --- | --- | --- | --- | --- |
| **Година** | **Број кредита** | **Износ кредита** | **Износ гаранције** | **Учешће** |
| 2021. | 42 | 14.283.166,88 | 7.141.583,44 | 25,32% |
| 2022. | 73 | 12.365.400,00 | 6.182.685,00 | 21,92% |
| 2023. | 122 | 29.762.000,03 | 14.881.000,03 | 52,76% |
| **Укупно** | **237** | **56.410.566,91** | **28.205.268,47** | **100,00%** |

На основу потписаних уговора о гарантовању кредитног портфеља финансијских посредника, за три године је издано 237 гаранција у износу од 28.205.268,47 КМ, чиме је подржано 56.410.566,91 КМ кредитних пласмана финансијских посредника. Табела показује значајан раст пласираних средстава током 2023. године, што говори о томе да се финансијски посредници све више окрећу овом начину одобравања кредита, с обзиром на бројне предности у виду скраћења поступка одобравања и задржавања контроле у погледу кредитне анализе клијента. Током 2023. године је пласирано нешто више од половине укупно пласираних средстава из портфеља (52,76%), док је учешће током претходних година знатно мање (21,92% у 2022. години и 25,32% у 2021. години).

**Преглед реализације уговореног кредитног портфолија на дан 31.12.2023. године**

**Табела 13**

|  |  |  |  |  |
| --- | --- | --- | --- | --- |
| **Финансијски посредник** | **Портфељ** | **Уговорени кредитни портфолио** | **Реализовани кредитни портфолио** | **Стопа реализације** |
| Procredit bank д.д. Сарајево | Општи | 40.000.000,00 | 30.363.000,01 | 75,91% |
| ОИЕ | 20.000.000,00 | 3.175.000,02 | 15,87% |
| Unicredit bank а.д. Бања Лука | Општи | 30.000.000,00 | 19.022.566,88 | 38,04% |
| ОИЕ | 20.000.000,00 | 0,00 | 0,00% |
| Мф банка а.д. Бања Лука | Општи | 10.000.000,00 | 3.850.000,00 | 34,10% |
| ОИЕ | 5.000.000,00 | 0,00 | 0,00% |
| Sparkasse bank д.д. БИХ | Општи | 10.000.000,00 | 0,00 | 0,00% |
| **УКУПНО** | | **135.000.000,00** | **56.410.566,91** | **41,79%** |

На дан 31.12.2023. године, у оквиру кредитног портфеља уговореног са 4 финансијска посредника је пласирано 56.410.566,91 КМ кредитних средстава, односно 41,79% уговореног износа од 135.000.000,00 КМ. Ако посматрамо портфељ за обновљиве изворе енергије, кредитну активност је имала само Procredit bank д.д. Сарајево, која је досад реализовала пласмане у износу од 3.175.555,02 КМ, односно 15,87% уговореног износа портфолија.

Ако посматрамо кредитну активност у оквиру општег портфеља, доминантну улогу има Procredit банка, која је до краја 2023. године реализовала три четвртине уговореног износа (75,91%). Посматрајући мјесечну динамику одобравања кредита од стране ове банке, реално је да ће врло брзо доћи по потпуне реализације уговореног износа.

Стопа реализације уговореног општег портфолија Unicredit банке је 38,04%, а ова банка је досад пласирала 19.022.566,88 КМ кредита.Реализација МФ банке ја на нивоу од 34,10%, односно 3.850.000,00 КМ у номиналном износу.

Како је раније наведено, уговор о гарантовању са Sparkasse bank д.д. БИХ је потписан крајем 2023. године и она до краја године није имала кредитну активност у оквиру уговореног портфолија кредита.

**Преглед стања уговореног кредитног портфеља и максималне изложености Гарантног фонда Републике Српске према финансијским посредницима на дан 31.12.2023. године**

**Табела 14**

|  |  |  |  |  |
| --- | --- | --- | --- | --- |
| **Финансијски посредник** | **Број активних кредита/гаранција** | **Стање кредита на дан 31.12.2023. године** | **Стање гаранција на дан 31.12.2023. године** | **Максимални дозвољени износ гаранције (уз максималну стопу покрића од 25% на стање кредита) на дан 31.12.2023.** |
| Procredit bank д.д. Сарајево | 120 | 26.417.597,89 | 13.208.798,94 | 6.604.399,47 |
| Unicredit bank а.д. Бања Лука | 59 | 6.570.559,68 | 3.285.279,84 | 1.642.639,92 |
| МФ банка а.д. Бања Лука | 25 | 2.375.310,98 | 1.187.642,81 | 593.827,75 |
| **УКУПНО** | **204** | **35.363.468,55** | **17.681.721,59** | **8.840.867,14** |

Од 237 укупно пласираних кредита у оквиру кредитног портфолија, на дан 31.12.2023. године су активна 204 кредита чије стање износи 35.363.468,55 КМ. Стање припадајућих гаранција је 17.681.721,59 КМ. Стање гаранција у оквиру општег портфолија износи 16.109.934,21 КМ, док је стање портфолија за енергетску ефикасност 1.571.787,38 КМ.

Највише активних кредита чини портфолио Procredit bank д.д. Сарајево, укупно 120 кредита чије је стање 26.417.597,89 КМ. Стање припрадајућих гаранција је 13.208.798,94 КМ. Портфолио Unicredit bank а.д. Бања Лука чини 59 кредита чије је стање на дан 31.12.2023. године 6.570.559,68 КМ. На трећем мјесту је МФ банка а.д. Бања Лука, чији портфолио чини 25 активних кредита у износу од 1.187.642,81 КМ.

Ван снаге по основу пријевремене отплате кредита или редовног истека су досад стављене 32 гаранције. Протестована је и плаћена само једна гаранција у износу од 32.499,79 КМ, а захтјев за плаћање је поднесен од стране МФ банке а.д. Бања Лука у децембру 2023. године.

Иако је стопа гарантованог износа по појединачном кредиту 50%, прописан је максимални дозвољени износ гаранције, односно максимална изложеност на нивоу кредитног портфолија која износи 25% вриједности портфолија.

Наиме, члан 2, став 5 Правилника о одобравању гаранција прописује да се гаранцијом по портфолију одређене банке или друге финансијске институције гарантује исплата максимално до 25% укупне вриједности портфолија. У складу с тим, изложеност Гарантног фонда по изданим гаранцијама из кредитног портфолија на дан 31.12.2023. године износи 8.840.869,14 КМ. Највећа је изложеност према Procredit bank д.д. Сарајево и она износи 6.604.399,47 КМ.

## **2.3. АНАЛИЗА ИЗДАНИХ ГАРАНЦИЈА НА ЕМИТОВАНЕ ХАРТИЈЕ ОД ВРИЈЕДНОСТИ**

Чланом 6 став 2 Закона о измјенама и допунама Закона о Гарантном фонду Републике Српске („Службени гласник Републике Српске“ број 107/19) дефинисанa је могућност издавања гаранција којим се гарантују финансијске обавеза предузетника из дужничких хартија од вриједности које предузетник емитује у складу са прописима којим се уређује тржиште хартија од вриједности у поступку јавне понуде.

Специфичност ове врсте гарантног посла је у томе што се као уговорна страна јавља Централни регистар хартија од вриједности а.д. Бања Лука, који наступа као платни агент у име и за рачун власника емитованих хартија од вриједности, притом обављајући послове који се тичу обрачуна ануитета и камата, провођења поступка наплате, чувања мјеница итд.

Увођењем ове законске могућности крајем 2019. године, Гарантни фонд је почетком 2021. године издао прву гаранцију на емисију обвезница јавног предузећа Водовод а.д. Козарска Дубица у износу од 850.000,00 КМ. Преостали износ гаранције на дан 31.12.2023. године је 741.629,26 КМ.

Током 2023. године, Влада Републике Српске у функцији Скупштине акционара Гарантног фонда Републике Српске је одобрила издавање двије гаранције на емитоване обвезнице, и то: гаранцију у износу од 1.200.000,00 КМ по захтјеву привредног друштва Интерлигнум д.о.о. Теслић, чиме је подржано 60% вриједности емисије обвезница у износу од 2.000.000,00 КМ и гаранцију у износу од 660.000,00 КМ по захтјеву привредног друштва ДИ Шипово д.о.о. Шипово, чиме је подржано 30% вриједности емисије обвезница у износу од 2.200.000,00 КМ.

**Преглед изданих гаранција на емитоване хартије од вриједности у периоду 01.01.2023.-31.12.2023. године**

**Табела 15**

|  |  |  |  |  |
| --- | --- | --- | --- | --- |
| **Редни број** | **Налогодавац** | **Вриједност емисије** | **Износ гаранције** | **Стање гаранција на дан 31.12.2023. године** |
| 1. | Интерлигнум д.о.о. Теслић | 2.000.000,00 | 1.200.000,00 | 1.077.783,23 |
| 2. | Дрвна индустрија Шипово д.о.о. Шипово | 2.200.000,00 | 660.000,00 | 634.442,53 |
| **УКУПНО** | | **4.200.000,00** | **1.860.000,00** | **1.712.225,76** |

Изложеност Гарантног фонда по основу изданих гаранција на емитоване обвезнице привредних друштава на дан 31.12.2023. године износи 2.453.855,02 КМ.

Специфичност гаранција на емитоване хартије од вриједности је и у томе што Гарантни фонд гарантује за дио главнице сваког доспјелог ануитета. Укупан износ гаранције је једнак збиру појединачних гаранција на сваки мјесечни ануитет, те се издаје онолико гаранција колико траје период отплате. Платни агент, у случају неплаћања ануитета од стране емитента, подноси захтјев за плаћање појединачне гаранције која је везана за неплаћени ануитет.

Током 2023. године, извршен је протест 3 појединачне гаранције на емитоване обвезнице клијента Интерлигнум д.о.о. Теслић у укупном износу од 53.165,95 КМ.

## 2.4. АНАЛИЗА ИЗЛОЖЕНОСТИ ГАРАНТНОГ ФОНДА РЕПУБЛИКЕ СРПСКЕ ПРЕМА ФИНАНСИЈСКИМ ПОСРЕДНИЦИМА НА ДАН 31.12.2023. ГОДИНЕ

Изложеност Гарантног фонда Републике Српске према финансијским посредницима на дан 31.12.2023. године је потенцијална обавеза коју Фонд има према банкама, односно другим финансијским организацијама по основу изданих гаранција. Фонд је према финансијским посредницима изложен по 3 основа: по основу појединачних гаранција на кредите, по основу гаранција на емитоване хартије од вриједности и по основу гаранција на кредитни портфолио.

Према одредбама члана 14 став 3 Закона о Гарантном фонду Републике Српске („Службени гласник Републике Српске“, број 50/10), укупан износ гарантованих обавеза према једној банци или финансијској организацији не може бити већи од 30% гарантног потенцијала Фонда. Гарантни потенцијал Фонда је једнак трострукој вриједности основног капитала и износи 90.000.000,00 КМ, што је такође утврђено Законом. Дакле, максимална изложеност према једном финансијском посреднику износи 27.000.000,00 КМ. Последња колона у табели 16 приказује стопу изложености према сваком финансијском посреднику. Највећа је изложеност према Прокредит банци и она на дан 31.12.2023. године износи 9.013.607,80 КМ, што представља трећину (33,38%) максимално дозвољене изложености према једном финансијском посреднику.

**Преглед изложености Гарантног фонда Републике Српске према финансијским посредницима на дан 31.12.2023. године**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | | | **Табела 16** | | | |
| **Финансијски посредник** | | | **Стање појединачних гаранција на дан 31.12.2023.** | **Стање гаранција из кредитног портфолија на дан 31.12.2023.** | | **Стање гаранција на хартије од вриједности на дан 31.12.2023. године** | **Укупна изложеност према финансијском посреднику** | **Стопа изложености у односу на максимално дозвољену изложеност (30% гарантног потенцијала)** |
|
|
| Procredit bank д.д. Сарајево | | | 2.409.208,33 | 6.604.399,47 | | 0,00 | 9.013.607,80 | 33,38% |
| Мф банка а.д. Бања Лука | | | 7.399.343,66 | 593.827,75 | | 0,00 | 7.993.171,41 | 29,60% |
| Фонд за развој и запошљавање РС а.д. Бања Лука | | | 4.565.612,75 | 0,00 | | 0,00 | 4.565.612,75 | 16,91% |
| Нова банка а.д. Бања Лука | | | 3.145.029,40 | 0,00 | | 0,00 | 3.145.029,40 | 11,65% |
| Централни регистар хартија од вриједности а.д. Бања Лука | | | 0,00 | 0,00 | | 2.453.855,02 | 2.453.855,02 | 9,09% |
| Unicredit bank а.д.. Бања Лука | | | 453.728,21 | 1.642.639,92 | | 0,00 | 2.096.368,13 | 7,76% |
| Бпш банка а.д. Бања Лука | | | 732.607,30 | 0,00 | | 0,00 | 732.607,30 | 2,71% |
| Атос банк а.д. Бања Лука | | | 426.930,74 | 0,00 | | 0,00 | 426.930,74 | 1,58% |
| Банка српске у стечају а.д. Бања Лука | | | 91.660,40 | 0,00 | | 0,00 | 91.660,40 | 0,34% |
| Наша банка а.д. Бијељина | | | 72.199,86 | 0,00 | | 0,00 | 72.199,86 | 0,27% |
| Нлб развојна банка а.д. Бања Лука | | | 65.240,47 | 0,00 | | 0,00 | 65.240,47 | 0,24% |
| Ziraat Bank Bosnia д.д. Сарајево | | | 52.687,09 | 0,00 | | 0,00 | 52.687,09 | 0,20% |
| **УКУПНО** | | | **19.414.248,21** | **8.840.867,14** | | **2.453.855,02** | **30.708.970,37** |  |

Потенцијална обавеза Фонда је једнака стању гаранција на дан 31.12.2023. године и износи **30.708.970,37 КМ**. Највећа је изложеност Фонда према финансијским посредницима по основу појединачних гаранција и она износи 19.414.248,21 КМ. Изложеност по основу гаранција из кредитног портфолија износи 8.840.867,14 КМ и односи се на изложеност према МФ, Прокредит и Уникредит банци које су до краја 2023. године имале пласиране кредите у оквиру уговореног кредитног портфолија. Најмања је изложеност Фонда по основу гаранција на емитоване хартије од вриједности и она износи 2.453.855,02 КМ, а односи се на потенцијалну обавезу према Централном регистру хартија од вриједности а.д. Бања Лука, који има улогу платног агента који наступа у име и за рачун власника обвезница.

Општи закључак је да је изложеност Фонда на дан 31.12.2023. године према свим финансијским посредницима са којима Фонд има потписане уговоре о пословно-техничкој сарадњи значајно испод ограничења из члана 14, став 3 Закона о Гарантном фонду Републике Српске.

## 2.5. анализа изданих гаранција из ГАРАНТНОГ програма COVID-19 на дан 31.12.2023. године

Уредбом са законском снагом о допунама Закона о Гарантном фонду Републике Српске од 8. маја 2020. године (Службени гласник Републике Српске број 44/20) и Одлуком Народне скупштине Републике Српске о утврђивању Уредбе са законском снагом о допунама Закона о Гарантном фонду Републике Српске ( „Службени гласник Републике Српске“ 53/20), дефинисана је улога Гарантног фонда Републике Српске у провођењу гарантног програма који организује Република Српска у општем економском интересу, ради олакшања приступа финансијским средствима и ублажавања посљедица наступања посебних околности на привреду Републике Српске, укључујући ванредно стање или ванредну ситуацију, на начин да Фонд може обављати стручне и административно-техничке послове и управљати гарантним програмима које организује Република Српска.

Одлуком Владе Републике Српске од 02.07.2020. године (Службени гласник Републике Српске број 64/20) организован је Гарантни програм подршке привреди за ублажавање посљедица пандемије болести COVID-19 као једна од мјера подршке привреди ради ублажавања економских посљедица и спречавања веће економске штете узроковане болешћу COVID-19 изазване вирусом SARS-CoV-2.

Циљ Гарантног програма COVID-19 је олакшавање приступа финансијским средствима за привредне субјекте – предузетнике, микро, мала и средња предузећа путем издавања гаранција за обезбјеђење потраживања по кредиту одобреном од финансијске организације, тј. обезбјеђењсм дјелимичне заштите од кредитног ризика тих предузећа, повећаног економским посљедицама насталим усљед болести COVID 19 изазване вирусом SARS-CoV-2. Гарантним програмомCOVID 19, у име и за рачун Републике Српске, управља Гарантни фонд Републике Српске.

Фонд је дужан да, у складу са правилима пословања Гарантног програма COVID 19, сачињава извјештаје о броју кредита укључених у портфолио према гранској припадности и величини привредног субјекта, о стању неотплаћене главнице кредита, очекиваним кредитним губицима и другим питањима од значаја за пројекцију буџетских расхода. Фонд такође сачињава књиговодствене исправе, води пословне књиге и сачињава финансијске и друге извјештаја о спровођењу Гарантног програма. Обавеза Фонда о праћењу и извјештавању о реализацији Гарантног програма COVID-19 подршке привреди за ублажавање посљедица пандемије болести COVID-19 важи до истека свих гаранција изданих у оквиру Програма.

**Преглед реализованих кредита из Гарантног програма COVID-19 у 2023. години по финансијским посредницима**

**Табела 17**

|  |  |  |  |  |
| --- | --- | --- | --- | --- |
| **Финансијски посредник** | **Број кредита** | **Износ кредита** | **Износ гаранције** | **Учешће у пласираним кредитима** |
| Нова банка а.д. Бања Лука | 1 | 400.000,00 | 280.000,00 | 66,66% |
| МФ банка а.д. Бања Лука | 1 | 200.000,00 | 140.000,00 | 33,33% |
| **Укупно** | 2 | **600.000,00** | **420.000,00** | **100,00%** |

Гарантни програм подршке привреди за ублажавање посљедица пандемије болести COVID-19 је престао да се спроводи 31.12.2022. године, те од тог тренутка није могуће укључивање нових кредита у портфолио. Изузетак су пласмани гдје је уговор о кредиту потписан до краја наведеног датума, а средства пласирана до краја јануара 2023. године. У складу с тим, табела 19 даје преглед два кредита код којих је уговор потписан у децембру 2022. године, а средства исплаћена током јануара 2023. године. Укупан износ пласираних кредита је 600.000,00 КМ, док је износ припадајућих гаранција 420.000,00 КМ.

**Преглед укупно реализованих кредита из Програма COVID-19 по годинама**

**Табела 18**

|  |  |  |  |  |
| --- | --- | --- | --- | --- |
| **Година** | **Број кредита** | **Износ кредита** | **Износ гаранција** | **Учешће** |
| 2020. | 94 | 9.751.501,00 | 6.826.051,70 | 16,01% |
| 2021. | 238 | 32.556.128,00 | 22.789.289,60 | 53,45% |
| 2022. | 82 | 18.003.000,01 | 12.602.100,00 | 29,56% |
| 2023. | 2 | 600.000,00 | 420.000,00 | 0,98% |
| **Укупно** | **416** | **60.910.629,00** | **42.637.440,30** | **100,00%** |

Од почетка Гарантног програма у септембру 2020. године до краја јануара 2023. године, који је био последњи могући мјесец за укључење кредита у портфељ, у оквиру Програма је пласирано 416 кредита укупног износа 60.910.629,71 КМ, гдје припадајуће гаранције износе 42.637.440,80 КМ. Од укупно пласираних кредита и гаранција за цијели период реализације Гарантног програма COVID-19, највише их је пласирано у 2021. години (53,45%).

**Преглед реализованих кредита из Програма COVID-19 по финансијским посредницима у периоду 2020. - 2023. година**

**Табела 19**

|  |  |  |  |  |
| --- | --- | --- | --- | --- |
| **Финансијски посредник** | **Број гаранција** | **Износ кредита** | **Износ гаранције** | **Учешће у укупним кредитима** |
| Procredit bank д.д. Сарајево | 188 | 34.171.000,00 | 23.919.700,00 | 56,10% |
| Мф банка а.д. Бања Лука | 85 | 12.632.700,00 | 8.842.890,00 | 20,74% |
| Unicredit bank а.д. Бања Лука | 52 | 6.145.300,00 | 4.301.710,00 | 10,09% |
| Нова банка а.д. Бања Лука | 38 | 4.398.000,00 | 3.078.600,00 | 7,22% |
| Raiffeisen bank д.д. Сарајево | 11 | 1.560.000,00 | 1.092.000,00 | 2,56% |
| Atos bank а.д. Бања Лука | 24 | 1.060.628,00 | 742.439,60 | 1,74% |
| Банка поштанска штедионица а.д. Бања Лука | 11 | 588.000,00 | 411.600,00 | 0,97% |
| НЛБ банка а.д. Бања Лука | 5 | 340.000,00 | 238.000,00 | 0,56% |
| МКД Микрофин д.о.о. Бања Лука | 2 | 15.001,00 | 10.500,70 | 0,02% |
| **УКУПНО** | **416** | **60.910.629,00** | **42.637.440,30** | **100,00%** |

У укупно пласираним кредитима доминантно учешће има Procredit банка, која је од почетка Програма COVID-19 пласирала 188 кредита у износу од 34.171.000,00 КМ, што је више од половине укупно пласираних средстава (56,10%). МФ банка је на другом мјесту са укупно 85 пласираних кредита у износу од 12.632.700,00 КМ, што је 20,74% пласираних средстава. Гаранције које покривају пласмане Procredit банке износе 23.919.700,00 КМ, док су пласмани МФ банке гарантовани у укупном износу од 8.842.890,00 КМ. Двије наведене банке су пласирале нешто више од три четвртине свих средстава у оквиру Програма. Unicredit банка је на трећем мјесту, а пласирала је 52 кредитa у износу од 6.145.300,00 КМ (10,09% учешћа).

**Преглед гаранција Гарантног програма COVID-19 по статусу на дан 31.12.2023. године**

**Табела 20**

|  |  |  |  |  |
| --- | --- | --- | --- | --- |
| **Статус** | **Број** | **Износ кредита** | **Номинални износ гаранције** | **Стање гаранције** |
| Активно | 270 | 42.049.628,00‬ | 29.434.739,60 | 16.120.969,21 |
| Ван снаге | 142 | 18.211.001,00 | 12.747.700,70 | 0,00 |
| Протестовано | 4 | 650.000,00 | 455.000,00 | 0,00 |
| **Укупно** | **416** | **60.910.629,00** | **42.637.440,30** | **16.120.969,21** |

До дана 31.12.2023. године, ван снаге су стављене укупно 142 гаранције одобрене у номиналном износу од 12.747.700,70 КМ. Током 2023. године, ван снаге је стављено 79 гаранција одобрених у номиналном износу од 6.663.299,30 КМ. Протестоване су 4 гаранције одобрене у номиналном износу од 455.000,00 КМ, гдје је плаћени износ 213.199,26 КМ, што одговара стању гаранција на дан протеста. Протестоване су и 4 гаранције гдје је након формалне контроле утврђено да нису испуњени услови за плаћање, те су ове гаранције по аутоматизму стављене ван снаге. На дан 31.12.2023. године, активно је 270 гаранција које су одобрене у номиналном износу од 29.049.628,00 КМ, чије стање на овај дан износи 16.120.969,21 КМ.

**Преглед стања гаранција и максимално дозвољеног износа гаранција на нивоу кредитног портфеља финансијских посредника у Гарантном програму COVID 19 на дан 31.12.2023. године**

**Табела 21**

|  |  |  |  |
| --- | --- | --- | --- |
| **Финансијски посредник** | **Стање кредита на дан 31.12.2023.** | **Стање гаранције на дан 31.12.2023.** | **Максимални дозвољени износ гаранције на дан 31.12.2023.** |
| Procredit bank д.д. Сарајево | 15.117.740,33 | 10.582.418,23 | 3.174.725,47 |
| Unicredit bank а.д. Бања Лука | 906.186,81 | 634.330,77 | 190.299,23 |
| Мф банка а.д. Бања Лука | 4.544.869,08 | 3.181.408,36 | 954.422,51 |
| Нова банка а.д. Бања Лука | 1.697.753,47 | 1.188.427,43 | 356.528,29 |
| Raiffeisen bank д.д. Сарајево | 287.545,63 | 201.281,94 | 60.384,58 |
| Нлб банка а.д. Бања Лука | 73.666,54 | 51.566,58 | 15.469,97 |
| Банка поштанска штедионица а.д. Бања Лука | 50.189,97 | 35.132,98 | 10.539,87 |
| Мкд микрофин д.о.о. Бања Лука | 0,00 | 0,00 | 0,00 |
| Atos bank а.д. Бања Лука | 352.004,19 | 246.402,93 | 73.920,88 |
| **Укупно** | **23.029.956,02** | **16.120.969,21** | **4.836.290,76** |

Одлуком о Гарантном програму COVID 19 је дефинисан максимални дозвољени износ гаранције кредитног портфолија као производ стварног волумена портфолија кредита, стопе покрића (70%), стопе максималне гаранције (30%) и стопе пуштања кредита у течај. Према стању кредита и припадајућем стању гаранција, максимални дозвољени износ гаранције, односно максимална потенцијална обавеза Владе Републике Српске на дан 31.12.2023. године је износила 4.836.290,80 КМ.

# 3. АНАЛИЗА ФИНАНСИЈСКОГ РЕЗУЛТАТА У 2023. ГОДИНИ

## 3.1. АНАЛИЗА ОСТВАРЕНИХ ПРИХОДА У 2023. ГОДИНИ

**Преглед остварених прихода у 2023. години**

**Табела 22**

|  |  |  |  |  |
| --- | --- | --- | --- | --- |
| **Врста прихода** | **Планирано у 2023. години** | **Остварено у 2023. години** | **Индекс** | **Структура прихода** |
|
|
| **1** | **2** | **3** | **4=3/2** | **5** |
| **Приходи од камата** | **678.000,00** | **478.325,78** | **70,55** | **37,48%** |
| Приход од затезних камата | 75.000,00 | 19.206,16 | 25,61 | 1,50% |
| Приходи од камата по основу орочених депозита | 3.000,00 | 4.073,62 | 135,79 | 0,32% |
| Приход од дужничких ХОВ | 600.000,00 | 455.046,00 | 75,84 | 35,65% |
| **Приходи од премија и провизија** | **1.025.000,00** | **621.123,05** | **60,60** | **48,66%** |
| Приходи од премија за редовне гаранција | 700.000,00 | 405.611,10 | 57,94 | 31,78% |
| Приходи од премија за кредитни портфељ | 150.000,00 | 134.071,92 | 89,38 | 10,50% |
| Приходи од провизија за редовне гаранције | 60.000,00 | 67.757,65 | 112,93 | 5,31% |
| Приходи од провизија за кредитни портфељ | 95.000,00 | 13.682,38 | 14,40 | 1,07% |
| Приходи од провизија за писма намјере | 20.000,00 | 0,00 | 0,00 | 0,00% |
| **Приходи од укидања резервисања по процјени и ванбилансној активи** | **450.000,00** | **103.851,54** | **23,08** | **8,14%** |
| **Остали приходи** | **60.000,00** | **73.064,69** | **121,77** | **5,72%** |
| **УКУПНО** | **2.213.000,00** | **1.276.365,06** | **57,68** | **100,00%** |

У 2023. години, Гарантни фонд је остварио укупне приходе у износу од 1.276.365,06 КМ. Укупне приходе чине приходи од премија и провизија на издате гаранције, приходи од камата по различитим основама, приходи од укидања резервисања и остали приходи.

Ако посматрамо структуру прихода, највеће учешће имају приходи од премија и провизија за издане гаранције, а ова група чини 48,66% укупних прихода. Приходи од камата се налазе на другом мјесту са учешћем од 37,48%. У оквиру ове групе прихода, доминантно је учешће прихода по основу улагања у хартије од вриједности. Ови приходи износе 455.046,00 КМ и чине 35,65% укупних прихода. На трећем мјесту су приходи од укидања резервисања са учешћем од 8,14%, док је учешће осталих прихода 5,72%.

**Приходи од камата** су остварени у укупном износу од 478.325,78 КМ. Већински дио ових прихода (455.046,00 КМ) се односи на приходе остварене по основу улагања у дужничке хартије од вриједности, док се мањи износ односи на приходе од затезних камата и приходе по основу орочених депозита.

Највећи износ прихода током 2023. године је остварен из редовне активности издавања гаранција, односно од премија и провизија на издане гаранције**. Приходи од премија и провизија** обухватају приходе од премије и провизија од појединачних гаранција, те приходе од премија и провизија по основу гаранција изданих на нивоу кредитног портфеља. Током 2023. године ови приходи су остварени у износу од 621.123,05 КМ, што је готово половина укупних прихода у овој години.

**Приходе од укидања резервисања** чине приходи од укидања резервисања за ванбилансне евиденције у укупном износу од 103.851,54 КМ, од чега се на редовне гаранције‬ односи приход у износу од 86.865,30 КМ, док се на гаранције из кредитног портфеља односи приход у износу од 16.978,74 КМ. Ова укидања резервисања резултат су примјене МСФИ 9 за извјештајну годину, а односе се на клијенте који су у току године побољшали финансијску позицију и почели редовно измиривати доспјеле обавезе по кредитима и гаранцијама.

**Остали приходи** у износу од 73.064,22 КМ се односе на: рефундације Фонда здравственог и инвалидског осигурања Републике Српске за боловања радника и породиљски допуст, приходе од продаје основних средстава, приход од отписа обавеза и остале ванредне приходе.

Ако посматрамо план остварења прихода за 2023. годину, на већини позиција је видљиво значајно одступање, односно остварење у мањем износу од планираног. Највеће одступање је примјетно у реализацији плана прихода од премија и провизија, те на позицији прихода од укидања резервисања. Одступање од плана прихода од премија и провизија је у директној вези са чињеницом да није реализован план гаранција из редовне активности. Неиспуњење плана издавања појединачних гаранција је једним дијелом узроковано већом заинтересованошћу финансијских посредника за гаранције из кредитног портфеља. Током 2023. године је била примјетна оријентација на гаранције у оквиру кредитног портфеља. Узрок томе су бржа и једноставнија процедура издавања гаранција, ниже стопе премија и мањи трошак за клијента.

## 3.2 АНАЛИЗА ОСТВАРЕНИХ РАСХОДА У 2023. ГОДИНИ

**Преглед остварених расхода пословања у 2023. години**

**Табела 23**

|  |  |  |  |  |
| --- | --- | --- | --- | --- |
| **Конто** | **Назив** | **Планирано у 2023. години** | **Остварено у 2023. години** | **Индекс** |
| **1** | **2** | **3** | **4** | **5** |
| **60** | Расходи камата |  | **273.319,78** |  |
| **610** | Расходи накнада у домаћој валути | **7.500,00** | **7.777,60** | **103,70** |
| **6410** | Расходи резервисања по ванбилансној активи | **200.000,00** | **752.467,91** | **376,23** |
| **622** | Губици по основу престанка признавања финансијских средстава |  | **63.142,23** |  |
| **650** | **Трошкови зарада** | **837.744,00** | **791.950,01** | **94,53** |
| 6500 | Трошкови зарада запослених | 768.540,00 | 692.293,51 | 90,08 |
| 6501 | Трошкови накнаде – Надзорни одбор | 36.000,00 | 34.500,00 | 95,83 |
| 6503 | Трошкови зарада – Одбор за ревизију | 14.400,00 | 12.420,00 | 86,25 |
| 6504 | Трошкови зарада – директор интерне ревизије | 6.000,00 | 5.520,00 | 92,00 |
| 6505 | Трошкови Европског добровољног пензијског фонда | 12.804,00 | 10.700,00 | 83,57 |
| 6507 | Трошкови накнада – Уговор ван радног односа |  | 36.516,50 |  |
| **651** | **Трошкови накнада зарада** | **69.634,25** | **61.908,87** | **88,91** |
| 6510 | Накнада топли оброк | 51.443,00 | 40.325,37 | 78,39 |
| 6511 | Трошкови накнада – регрес за годишњи одмор | 18.191,25 | 21.583,50 | 118,65 |
| **652** | **Трошкови пореза на зараде и накнада зарада** | **95.141,00** | **92.702,43** | **97,44** |
| 6520 | Трошкови пореза за зараде и накнаде зарада | 73.646,00 | 66.792,49 | 90,69 |
| **Конто** | **Назив** | **Планирано у 2023. години** | **Остварено у 2023. години** | **Индекс** |
| 6521 | Трошкови пореза за топли оброк | 6.700,00 | 5.288,68 | 78,94 |
| 65213 | Трошкови пореза- Уговор ван раног односа |  | 5.609,51 |  |
| 6522 | Трошкови пореза за накнаде Надзорни одбор | 5.390,00 | 5.155,35 | 95,65 |
| 6523 | Трошкови пореза по пореској картици | 1.450,00 | 1.915,44 | 132,10 |
| 6525 | Трошкови пореза на зараде и накнаде зарада –регрес | 2.386,00 | 2.830,63 | 118,63 |
| 6526 | Трошкови пореза на зараде и нак. зарада – Одбор за ревизију | 2.152,00 | 1.855,80 | 86,24 |
| 6527 | Трошкови пореза на зараде и нак.зарада дир.интерне ревизије | 897,00 | 824,79 | 91,95 |
| 6529 | Tрошкови пореза на зараде и нак.зарада –порез уговор о дјелу | 2.000,00 | 1.909,74 | 95,49 |
| **653** | **Трошкови доприноса на зараде и накнаде зарада** | **450.000,00** | **435.557,72** | **96,79** |
| 6530 | Трошкови доприноса на зараде и накнаде зарада | 378.370,00 | 350.054,67 | 92,52 |
| 6531 | Трошкови доприноса за топли оброк | 25.953,00 | 20.493,38 | 78,96 |
| 65312 | Трошкови доприноса на зараде и накнаде зарада – ауторски рад | 2.000,00 | 1.480,00 | 74,00 |
| 65313 | Трошкови доприноса на зараде и накнаде зарада- Уговор ван радног односа |  | 19.386,27 |  |
| 6533 | Трошкови доприноса на накнаде Надзорни одбор | 18.591,00 | 17.816,40 | 95,83 |
| 6535 | Трошкови доприноса на накнаде – бенефицирани радни стаж | 2.400,00 | 2.759,86 | 114,99 |
| 6536 | Трошкови доприноса на зараде и накнаде-регрес | 9.244,00 | 10.968,47 | 118,66 |
| 6537 | Трошкови доприноса на зараде и нак.де зарада – Одбор за ревизију | 7.436,00 | 6.413,58 | 86,25 |
| 6538 | Трошкови доприноса на зараде и накнаде - директор инт. Ревизије | 3.098,00 | 2.850,63 | 92,02 |
| 65391 | Трошкови доприноса на зараде и накнаде зараде – уговор о дјелу | 3.374,49 | 3.334,46 | 98,81 |
| **654** | **Трошкови накнада за привремене и повремене послове** | **20.226,67** | **18.780,00** | **92,85** |
| 6540 | Трошкови накнада за привремене и повремене послове-Уговор о дјелу нето | 14.226,67 | 12.780,00 | 89,83 |
| 6542 | Обавезе по основу ауторског рада – Нето | 6.000,00 | 6.000,00 | 100,00 |
| **655** | **Остали лични расходи** | **88.670,52** | **108.882,80** | **122,79** |
| 6551 | Трошкови превоза | 19.693,18 | 20.192,64 | 102,54 |
| 65510 | Трошкови отпремнине |  | 26.422,48 |  |
| 6552 | Трошкови дневница | 5.007,81 | 4.711,15 | 94,08 |
| 6553 | Трошкови смјештаја и хране на службеном путу | 13.000,00 | 16.096,81 | 123,82 |
| 6554 | Трошкови превоза на службеном путу | 1.800,00 | 4.693,38 | 260,74 |
| 6556 | Трошкови путарине на службеном путу | 1.200,00 | 833,54 | 69,46 |
| 6557 | Трошкови горива службеног аутомобила | 21.369,54 | 9.088,97 | 42,53 |
| 6558 | Исплате радницима по основу Општег колективног уговора | 25.000,00 | 25.712,22 | 102,85 |
| **Конто** | **Назив** | **Планирано у 2023. години** | **Остварено у 2023. години** | **Индекс** |
| 6559 | Трошкови паркинга | 1.600,00 | 1.131,61 | 70,73 |
| **660** | **Трошкови материјала** | **8.497,18** | **5.980,09** | **70,38** |
| 6601 | Трошкови канцеларијског материјала | 7.997,18 | 4.851,79 | 60,67 |
| 6603 | Трошкови осталог материјала | 500,00 | 1.128,30 | 225,66 |
| **661** | **Трошкови производних услуга** | **60.600,00** | **57.451,93** | **94,81** |
| 6610 | Трошкови производних услуга – услуге одржавања | 8.600,00 | 13.815,61 | 160,65 |
| 6611 | Трошкови производних услуга - одржавање softvera | 45.000,00 | 43.636,32 | 96,97 |
| **662** | **Трошкови амортизације** | **55.970,00** | **47.912,67** | **85,60** |
| 6620 | Трошкови амортизације основних средстава | 43.970,00 | 37.009,03 | 84,17 |
| 6621 | Трошкови амортизације нематеријалне имовине | 9.000,00 | 7.672,28 | 85,25 |
| 6620 | Трошкови амортизације – улагање у туђе некретнине | 3.000,00 | 3.231,36 | 107,71 |
| **664** | **Нематеријални трошкови (без пореза и доприноса)** | **143.593,00** | **182.942,28** | **127,40** |
| 6641 | Трошкови конкурса | 2.000,00 | 811,42 | 40,57 |
| 66410 | Трошкови стручне литературе – часописи | 4.000,00 | 1.839,50 | 45,99 |
| 66411 | Нематеријални трошкови – услуге одржавања (осиг.и видео надзор) | 4.200,00 | 1.434,75 | 34,16 |
| 66414 | Нематеријални трошкови трошкови пенали и накнада штете |  | 288,75 |  |
| 66415 | Нематеријални трошкови – комуналне услуге | 400,00 | 301,66 | 75,42 |
| 66417 | Трошкови ревизије финансијских извјештаја | 6.903,00 | 6.903,00 | 100,00 |
| 6642 | Трошкови нотарских услуга | 800,00 | 498,42 | 62,30 |
| 66420 | Нематеријални трошкови – дневне новине | 1.800,00 | 757,40 | 42,08 |
| 66421 | Нематеријални трошкови – брокерске услуге | 500,00 | 870,00 | 174,00 |
| 66422 | Нематеријални трошкови- електронско банкарство | 100,00 | 0,00 | 0,00 |
| 66423 | Нематеријални трошкови-систематски преглед запослених | 5.500,00 | 3.785,00 | 68,82 |
| 66424 | Нематеријални трошкови – накнада за приступ ЦРК | 100,00 | 0,00 | 0,00 |
| 66425 | Нематеријални трошкови – чланарина AECM | 11.000,00 | 10.759,02 | 97,81 |
| 66436 | Нематеријални трошкови- чланарина Зелени навигатор | 20.000,00 | 19.558,30 | 97,79 |
| 66437 | Нематеријали трошкови - уништавање документације | 300,00 |  | 0,00 |
| 66427 | Нематеријални трошкови -АПИФ | 180,00 | 403,65 | 224,25 |
| 66430 | Нематеријални трошкови – конференцијски и округли столови ГФ по протоколу | 4.500,00 | 1.651,80 |  |
| 6643 | Трошкови премије осигурања радника | 900,00 | 1.084,00 | 120,44 |
| 66432 | Нематеријални трошкови- адвокатске услуге | 21.000,00 | 88.669,78 | 422,24 |
| 6644 | Трошкови ПТТ услуга у земљи | 14.000,00 | 14.102,36 | 100,73 |
| 66445 | Трошкови поклона | 2.300,00 | 781,83 | 33,99 |
| **Конто** | **Назив** | **Планирано у 2023. години** | **Остварено у 2023. години** | **Индекс** |
| 6645 | Трошкови семинара | 7.000,00 | 8.678,43 | 123,98 |
| 6647 | Трошкови платног промета - у домаћој валути | 4.000,00 | 0,00 | 0,00 |
| 6648 | Трошкови ПТТ услуга преносне пошиљке | 2.000,00 | 2.445,87 | 122,29 |
| 6649 | Нематеријални трошак (трошак предаје годишњег обрачуна) | 110,00 | 155,00 | 140,91 |
| 66482 | Трошкови увођења ИСО 9001, и ИСО 14001 | 10.000,00 |  | 0,00 |
| **665** | **Трошкови по основу пореза и доприноса** | **300,00** | **273,00** | **91,00** |
| 6650 | Трошкови водног доприноса | 300,00 | 273,00 | 91,00 |
| **666** | **Остали трошкови** | **111.272,22** | **132.121,82** | **118,74** |
| 6660 | Остали трошкови - трошкови закупа | 56.142,00 | 56.409,44 | 100,48 |
| 6661 | Трошкови такса | 20.000,00 | 51.321,92 | 256,61 |
| 66611 | Остали трошкови – новогодишњи пакетићи | 1.000,00 | 1.122,68 | 112,27 |
| 66613 | Трошкови рекламе и пропаганде | 5.000,00 | 3.846,32 | 76,93 |
| 66616 | Остали трошкови - Донације | 1.500,00 | 1.500,00 | 100,00 |
| 6664 | Остали трошкови - трошкови гријања | 11.200,00 | 5.670,58 | 50,63 |
| 6665 | Трошкови - утрошена електрична енергија | 4.140,22 | 3.138,93 | 75,82 |
| 66660 | Трошкови накнада за шуме | 600,00 | 893,45 | 148,91 |
| 66661 | Трошкови противпожарне накнаде по годишњем обрачуну | 190,00 | 351,03 | 184,75 |
| 6667 | Трошкови регистрације путничког возила | 3.500,00 | 2.552,81 | 72,94 |
| 6668 | Трошкови одржавања путничког возила | 8.000,00 | 5.314,66 | 66,43 |
| **670** | **Расход индиректних отписа пласмана** | **5.000,00** | **28.472,77** | **569,46** |
| 6701 | Расходи по основу отписа премије за ризик | 5.000,00 | 27.752,81 | 555,06 |
| 6720 | Ауто гуме у употреби | 0,00 | 719,96 |  |
| **678** | **Остали расходи** | **7.500,00** | **420,26** | **5,60** |
| 680 | Негативне курсне разлике | 0,00 | 42,82 |  |
| 6783 | Остали расходи | 0,00 | 377,44 |  |
| **Укупно трошкови** | | **1.956.615,33** | **1.965.356,65** | **100,45** |
| **УКУПНО РАСХОДИ** | | **2.176.615,33** | **3.062.064,17** | **140,68** |

У 2023. години Фонд је остварио трошкове пословања у износу од 1.965.356,65 КМ, док су укупни расходи износили 3.062.064,17 КМ. Разлику у износу од 1.096.707,62 КМ између остварених трошкова и укупних расхода чине резервисања по ванбилансној активи у износу од 752.467,91 КМ, расходи камата и накнада у износу од 281.097,38 КМ и расходи по основу престанка признавања финансијских средстава у износу од 63.142,23, а који највећим дијелом обухватају губитке по основу усклађивања хартија које су купљене по већој вриједности од номиналне.

Посматрано у односу на план за 2023. годину, дошло је до вишеструког повећања расхода. Узрок томе је погоршање финансијске позиције и неуредно измирење обавеза одређеног броја клијената у току године, због чега су извршена резервисања за покриће губитака по изданим гаранцијама у четвероструко већем износу у односу на планирани, а све у складу са МСФИ 9. **Расходи резервисања по ванбилансној активи** у 2023. години су износили 752.467,91 КМ. Поред наведеног, током 2023. године завршен је судски поступак у вези са протестованом гаранцијом за клијента Мане комерц д.о.о. Србац. Судском пресудом је установљена обавеза плаћања протестоване гаранције и пратећих трошкова, између осталог и трошка камате. С обзиром на непредвидивост исхода судског поступка, овај расход није уврштен у план за 2023. годину. **Расход камата** по овом основу у 2023. години је износио 273.319,78 КМ.

Највећи дио трошкова Гарантног фонда се односи на **трошкове зарада, накнада зарада и остала лична примања**. Ова група трошкова је у 2023. години остварена у износу од 1.509.781,83 КМ и чини 76,8% трошкова пословања, односно 49,31% укупних расхода у 2023. години. Ови трошкови обухватају трошкове зарада, накнада зарада, трошкове пореза и доприноса, накнада за привремене и повремене послове (процјена потраживања Фонда у банкама у стечају и анализа примјене МФСИ 9, те одржавање чистоће у Фонду), те остале личне расходе (исплате радницима по основу Општег колективног уговора и члана 74 Правилника о раду, и то исплате по основу смрти ужег члана породице, рођења дјетета и дуготрајног лијечења радника). Посматрано у односу на план, ови трошкови су остварени у износу који је за 3% мањи од планираног.

**Нематеријални трошкови** су остварени у износу од 182.942,28 КМ, а најзначајније ставке у оквиру ове групе су: трошкови адвокатских услуга, трошак чланарине у Зеленом навигатору, трошкови репрезентације, трошак чланарине у Европској асоцијацији гарантних институција (АЕЦМ) и трошкови ПТТ услуга у земљи. Наведене ставке заједно чине више од 80% остварених трошкова у овој категорији.

**Остали трошкови** су износили 132.121,82 КМ. Највећи дио групе осталих трошкова (56.409,44 КМ) се односи на трошак закупа пословних просторија Фонда, које су у власништву Инвестиционо-развојне банке а.д. Бања Лука, те трошак такса у износу од 51.321,92 КМ, а који обухвата судске таксе за спорове који су вођени у 2023. години.

**Трошкови производних услуга** су остварени у износу од 57.451,93 КМ и највећим дијелом се односе на трошкове одржавања софтвера редовних гаранција, трошкове одржавања гаранција из кредитног портфолија, трошкове одржавања гаранција из Програма COVID 19, те трошкове одржавања системског софтвера.

**Трошкови амортизације** у износу од 47.912,67 КМ се највећим дијелом односе на амортизацију основних средстава, односно опреме која се користи у редовном пословању Фонда.

**Преглед структуре остварених расхода пословања у 2023. години**

**Табела 24**

|  |  |  |  |
| --- | --- | --- | --- |
| **Конто** | **Назив** | **Остварено у 2023. години** | **Структура** |
| 60 | Расходи камата | 273.319,78 | 8,93% |
| 610 | Расходи накнада у домаћој валути | 7.777,60 | 0,25% |
| 6410 | Расходи резервисања по ванбилансној активи | 752.467,91 | 24,57% |
| 622 | Губици по основу престанка признавања финансијских средстава | 63.142,23 | 2,06% |
| 650 | Трошкови зарада | 791.950,01 | 25,86% |
| 651 | Трошкови накнада зарада | 61.908,87 | 2,02% |
| 652 | Трошкови пореза на зараде и накнада зарада | 92.702,43 | 3,03% |
| 653 | Трошкови доприноса на зараде и накнаде зарада | 435.557,72 | 14,22% |
| 654 | Трошкови накнада за привремене и повремене послове | 18.780,00 | 0,61% |
| 655 | Остали лични расходи | 108.882,80 | 3,56% |
| 660 | Трошкови материјала | 5.980,09 | 0,20% |
| 661 | Трошкови производних услуга | 57.451,93 | 1,88% |
| 662 | Трошкови амортизације | 47.912,67 | 1,56% |
| 664 | Нематеријални трошкови (без пореза и доприноса) | 182.942,28 | 5,97% |
| 665 | Трошкови по основу пореза и доприноса | 273,00 | 0,01% |
| 666 | Остали трошкови | 132.121,82 | 4,31% |
| **Конто** | **Назив** | **Остварено у 2023. години** | **Структура** |
| 670 | Расход индиректних отписа пласмана | 28.472,77 | 0,93% |
| 678 | Остали расходи | 420,26 | 0,01% |
| **Укупно трошкови** | | **1.965.356,65** | **64,18%** |
| **УКУПНО РАСХОДИ** | | **3.062.064,17** | **100,00%** |

Трошкови зарада имају највеће учешће у оствареним расходима током 2023. године, а оно износи 25,86%. На другом мјесту се налазе расходи резервисања по ванбилансној активи са учешћем од 24,57%. Ове двије групе трошкова чине 50,43% или нешто више од половине свих остварених расхода у 2023. години. На трећем мјесту се налазе трошкови доприноса на зараде и накнаде зарада са учешћем од 14,22%, а на четвртом мјесту су расходи камата са учешћем од 8,93%.

Сви остали трошкови побројани у табели имају врло мало појединачно учешће у трошковима, а збирно чине тек нешто више од једне четвртине укупно остварених расхода Гарантног фонда у 2023. години.

## 3.3. ОСТВАРЕНИ ФИНАНСИЈСКИ РЕЗУЛТАТ У 2023. ГОДИНИ

**Преглед финансијског резултата у 2023. години**

**Табела 25**

|  |  |  |  |
| --- | --- | --- | --- |
| **Опис** | **Планирано 2023. године** | **Остварено**  **2023. године** | **Индекс** |
| **Укупни приходи** | **2.213.000,00** | **1.276.365,06** | **57,68** |
| Приходи из редовне дјелатности | 1.763.000,00 | 1.172.513,52 | 66,51 |
| Приходи од укидања резервисања | 450.000,00 | 103.851,54 | 23,08 |
| **Укупни расходи** | **2.176.615,33** | **3.062.064,17** | **140,68** |
| Трошкови пословања | 1.956.615,33 | 1.936.463,62 | 98,97 |
| Расходи | 220.000,00 | 1.125.600,55 | 511,64 |
| **Добит/Губитак** | **36.384,67** | **-1.785.699,11** |  |

У 2023. години, Гарантни фонд је остварио губитак у износу од 1.785.699,11 КМ. Остварени губитак је у директној вези са неостварењем плана прихода од изданих гаранција, односно неостварењем плана гаранција по свим основама за дату годину. Смањење гарантне активности у сегменту појединачних гаранција је узроковано све већом оријентацијом финансијских посредника на издавање гаранција у оквиру кредитног портфолија. Иако су гаранције на кредитни портфолио релативно нов производ, приказани подаци показују да гарантна активност у овом сегменту расте из године у годину. С обзиром да се тек очекује успостављање сарадње и са другим финансијским посредницима, реално је очекивати да ће овај сегмент издавања гаранција постати доминантан и доносити све веће приходе.

Иако је Фонд задржао трошкове пословања на нивоу од ранијих година, при чему је остварење у 2023. години чак и мање у односу на план, вишеструко повећање расхода који се нису могли предвидјети је довело до значајног раста укупних расхода, чиме су премашени укупни приходи и остварен негативан финансијски резултат. Значајно повећање расхода је узроковано погоршањем финансијског положаја клијената Фонда, те повећањем ризика неизмирења обавеза, што је посљедично довело до раста расхода резервисања по издатим гаранцијама. Поред наведеног, укупни расходи су увећани и за износ камате која је настала у вези са судским поступком који је окончан крајем 2023. године. Наведени расход није унапријед планиран због непредвидивости исхода судског процеса.

Ревизију финансијских извјештаја за пословну 2023. годину је обавила ревизорска кућа „Ревизор“ д.о.о. Добој и доставила следеће мишљење:

„По нашем мишљењу, приложени финансијски извјештаји приказују **истинито и објективно**, по свим материјално значајним питањима, финансијско стање Фонда, на дан 31. децембра 2023. године, резултате његовог пословања и новчане токове за годину која се завршава на тај дан, у складу с рачуноводственим прописима Републике Српске“.

У поступку ревизије посебна пажња је усмјерена на „Остале пласмане у домаћој валути“ због значаја износа исказаног у билансу стања. Нису идентификоване неправилности у вези са вредновањем „Осталих пласмана у домаћој валути“ и података објелодањених уз Финансијске извјештаје за 2023. годину. У билансу стања на дан 31.12.2023. године исказана је вриједност ових пласмана у бруто износу од 10.938.393,28 КМ, исправка вриједности 5.207.564,89 КМ и нето вриједност 5.730.828,00 КМ. Наведени износи се односе на потраживања Фонда од Бобар банке а.д.-у ликвидацији и Банке Српске а.д.-у стечају. За потребе израде финансијских извјештаја за 2023. годину ангажован је овлашћени процјењивач (консултант) који је извршио процјену потраживања од поменутих банака у стечају.

Према процјени консултанта, вриједности потраживања која су била предмет процјене на дан 31.12.2023. године износе:

* Бобар банка а.д.-у ликвидацији
* бруто износ 7.438.393,28 КМ
* исправка вриједности 3.748.796,87 КМ
* нето вриједност 3.689.596,41 КМ

У односу на 2022. годину, процијењена вриједност потраживања од Бобар банке а.д.-у ликвидацији је мања за 944.400,99 КМ и на дан 31.12.2023. године износи 3.689.596,41 КМ.

* Банка Српске а.д.-у стечају
* бруто износ 3.571.740,00 КМ
* исправка вриједности 1.488.668,31 КМ
* нето вриједност 2.083.071,69 КМ

У односу на 2022. годину, процијењена вриједност потраживања од Банке Српске а.д.-у стечају је мања за 653.370,86 КМ и на дан 31.12.2023. године износи 2.083.071,69 КМ. Укупна процијењена вриједност потраживања по оба основа је мања за 1.597.771,85 КМ у односу на 2022. годину, те су за наведени износ коригована бруто потраживања Фонда од двије наведене банке.

У књиговодственој евиденцији су спроведена одговарајућа књижења у циљу усклађивања књиговодствене с процјењеном вриједности потраживања од наведених банака које су у стечајном, односно ликвидационом поступку на дан билансирања.

Констатовано је да Фонд примјењује усвојену методологију за процјену очекиваних губитака рађену према МСФИ-9 Финансијски инструменти. Према ревизорском извјештају, нису идентификоване неправилности у вези са вредновањем „Осталих пласмана у домаћој валути“ и података објелодањених уз Финансијске извјештаје за 2023.годину.

## 3.4 АНАЛИЗА БИЛАНСА СТАЊА НА ДАН 31.12.2023. ГОДИНЕ

**Преглед билансних позиција активе и пасиве на дан 31.12.2023. године**

**Табела 26**

|  |  |  |  |
| --- | --- | --- | --- |
| **Билансна позиција** | **Стање на дан 31.12.2022.** | **Стање на дан 31.12.2023.** | **Индекс** |
| **Укупно текућа средства** | **19.865.550,00** | **20.553.861,09** | **103,46** |
| Готовина и готовински еквиваленти | 1.385.216,00 | 854.171,43 | 61,66 |
| Опозиви депозити | 600.000,00 | 100.000,00 | 16,67 |
| Потраживањa | 301.102,00 | 541.728,17 | 179,92 |
| Хартије од вриједности | 11.481.679,00 | 11.641.849,00 | 101,40 |
| Остали пласмани и АВР | 6.097.553,00 | 7.416.112,49 | 121,62 |
| **Укупно стална средства** | **375.643,00** | **325.769,77** | **86,72** |
| Основна средства и улагања у некретнине | 225.121,00 | 177.822,52 | 78,99 |
| Остала нематеријална средства | 48.662,00 | 49.318,25 | 101,35 |
| Стална средства намијењена продаји | 101.860,00 | 98.629,00 | 96,83 |
| **ПОСЛОВНА АКТИВА** | **20.241.193,00** | **20.879.630,86** | 103,15 |
| **ВАНБИЛАНСНА АКТИВА** | **42.519.116,00** | **53.569.487,72** | 125,99 |
| **УКУПНА АКТИВА** | **62.760.309,00** | **74.449.118,58** | **118,62** |
| **Укупно обавезе** | **626.105,00** | **3.050.241,61** | **487,18** |
| Обавезе за камату по основу осталих фин. обавеза | 0,00 | 288.993,46 |  |
| Обавезе за зараде и накнаде зарада | 60.980,00 | 80.703,53 | 132,34 |
| Обавезе за порезе и доприносе | 35.533,00 | 45.824,06 | 128,96 |
| Обавезе по основу активираних гаранција | 0,00 | 1.485.962,50 |  |
| Остале обавезе | 74.745,00 | 59.072,47 | 79,03 |
| Резервисања | 272.051,00 | 891.448,00 | 327,68 |
| ПВР у домаћој валути | 182.796,00 | 187.478,57 | 102,56 |
| Обавезе у страној валути | 0,00 | 10.759,02 |  |
| **Укупно капитал** | **19.615.088,00** | **17.829.389,00** | **90,90** |
| Акцијски капитал | 30.000.000,00 | 30.000.000,00 | 100,00 |
| Губитак из ранијих година | -10.385.781,00 | -10.384.912,00 | 99,99 |
| Добит/губитак текуће године | 869 | -1.785.699,00 |  |
| **ПОСЛОВНА ПАСИВА** | **20.241.193,00** | **20.879.630,61** | 103,15 |
| **ВАНБИЛАНСНА ПАСИВА** | **42.519.116,00** | **53.569.487,72** | 125,99 |
| **УКУПНА ПАСИВА** | **62.760.309,00** | **74.449.118,33** | **118,62** |

Пословна актива Гарантног фонда на дан 31.12.2023. године износи 20.879.630,86 КМ, а чине је текућа средства у износу од 20.553.861,09 КМ и стална средства у износу од 325.769,77 КМ. Није било значајнијих промјена у обиму и структури пословне активе у односу на претходну годину.

У структури активе доминантно учешће имају текућа средства која обухватају следеће ставке:

* **готовина и готовински еквиваленти** у износу од 854.171,43 КМ
* **орочени депозити** у износу од 100.000,00 КМ
* **потраживања** у износу од 541.728,17 КМ, а односе се на:
* потраживања за премије за издане гаранције у износу од 273.321,50 KM. Сектор за мониторинг и наплату потраживања Гарантног фонда РС је обављајући редовне активности у току 2023. године доставио 196 опомена пред блокаду рачуна за неуредне налогодавце гаранција, те извтшио 13 блокада рачина ради наплате потраживања путем мјенице.
* потраживања за затезне камате обрачунате услијед кашњења у плаћању премије у износу од 294.772,27 КМ и ненаплаћене камате на орочена средства у износу од 137,61 КМ. Кориговани износ потраживања за премију и затезну камату, када се узме у обзир исправка вриједности наведених потраживања, износи 480.691,53 КМ.
* потраживања за премију за издане гаранције у оквиру портфеља за енергетску ефикасност у износу од 8.789,83 КМ
* остала потраживања из оперативног пословања у износу од 52.247,02 КМ, а која се односе на призната потраживања за камату на орочена средства у Банци Српске у стечају у износу од 41.839,70 КМ, потраживања за рефундацију за трудничко боловање у износу од 10.145,62 КМ, те остала потраживања из оперативног пословања у износу од 327,70 КМ
* **хартије од вриједности** у износу од 11.641.849,00 КМ са исправком вриједности, од чега се 11.434.960,90 КМ односи на дужничке хартије од вриједности које се држе до рока доспијећа, а 206.888,08 КМ на потраживање по основу камате на исте
* **остали пласмани** у износу од 7.398.808,11 КМ, који се односе на:
* потраживања од Банке Српске у стечају у износу од 2.041.231,98 КМ и Бобар банке у ликвидацији у износу од 3.689.596,41 КМ (са исправкама вриједности)
* пласмане по извршеним плаћањима за гаранције са исправкама вриједности у износу од 1.667.979,72 КМ
* **активна временска разграничења** (АВР) износе 17.304,38 КМ, а већински дио се односи на разграничене трошкове затезне камате

Стална средства у износу од 325.769,77 КМ обухватају следеће ставке:

* **основна средства** се односе на улагања у опрему за рад Фонда у износу од 374.777,00 КМ и улагање у туђа стална средства у износу од 64.624,33 КМ. Њихова нето вриједност на крају 2023. године износи 177.822,52 КМ
* **остала нематеријална улагања** у нето износу од 49.318,25 КМ односе се на улагања у лиценце за коришћење стандардних софтвера, апликативне лиценце за софтвер гаранција, кредитни портфељ, програма COVID 19, књиге стандарда Фонда итд.
* **стална средства намијењена продаји** износе 98.629,00 КМ. Ради се о имовини коју су клијенти Планинско добро д.о.о. Рогатица и ПР Рој Костајница (шума, земљиште, помоћни објекти) понудили као средство обезбјеђења по пласманима обезбјеђеним гаранцијом Гарантног фонда. Након проглашења кредита доспјелим и плаћања гаранције, покренут је извршни поступак, а окончањем истог је донесена судска пресуда којом је наведена имовина постала власништво Гарантног фонда.

Стање ванбилансне евиденције у којој се воде издане гаранције је 53.569.487,72 КМ, те укупна актива Гарантног фонда на дан 31.12.2023. године износи 74.449.118,58 КМ.

Стање пословне пасиве износи 20.879.630,61 КМ и чине је :

* **обавезе** у износу од 3.050.241,61КМ, а односе се на:
* обавезе за камату по основу осталих фин. обавеза у износу од 288.993,46 КМ, а везане су за судски поступак у вези са протестованом гаранцијом, гдје је судском пресудом наложено плаћање наведеног износа од стране Гарантног фонда
* обавезе по основу активиране гаранције у износу од 1.485.962,50 КМ, која је настала окончањем судског поступка који се водио у вези са протестованом гаранцијом

Обавезе настале по основу протестоване гаранције и камате у вези са истом чине више од половине обавеза Гарантног фонда у 2023. години

* обавезе за зараде и накнаде зарада у бруто износу од 126.527,59 КМ, а односе се на обрачунате, а неисплаћене плате за децембар 2023. године. Ова обавеза настаје јер се плате за децембар исплаћују по истеку обрачунског мјесеца, односно у јануару 2024. године
* остале обавезе у износу од 59.072,47 КМ, а које се највећим дијелом односе на обавезе према добављачима у износу од од 35.059,98 КМ и остале обавезе по исплаћеној гаранцији у износу од 20.250,00 КМ, а мањим дијелом на обавезе по основу примљених аванса и остале обавезе из пословних односа (накнаде за воду и шуме, те противпожарну накнаду)
* резервисања за покриће губитака по ванбилансној активи, односно изданим гаранцијама, у износу од 891.448,00 КМ
* пасивна временска разграничења (ПВР) у износу од 187.478,57КМ, а односе се на разграничене приходе од накнада за кредитни портфељ у износу од 19.294,30 КМ и разграничене приходе за потраживања по амортизационој вриједности премија по основу изданих редовних гаранција и гаранција из кредитног портфеља у износу од 168.184,27 КМ
* обавезе у страној валути износе 10.759,02 КМ, а односе се на обавезу по основу накнаде за чланство у Европској асоцијацији гарантних фондова
* **укупни капитал** у износу од 17.829.389,00КМ, а чини га акцијски капитал од 30.000.000,00 КМ, који је умањен за износ непокривеног губитка из ранијег периода у износу од 10.384.912,00 КМ (настао исправкама вриједности потраживања од банака у стечају гдје су била депонована или уложена слободна новчана средства Фонда- Бобар банка у стечају и Банка Српске у стечају) и губитка текуће године у износу од 1.785.699,00КМ.

## 3.5. АНАЛИЗА СЛОБОДНИХ НОВЧАНИХ СРЕДСТАВА ФОНДА НА ДАН 31.12.2023. ГОДИНЕ

Правилником о улагању средстава Гарантног фонда Републике Српске који је донијела Скупштина акционара Фонда 11.03.2021. године дефинисани су циљеви инвестирања, начела и правила улагања средстава Фонда у циљу његовог развоја.

Основни принципи улагања заснивају се на :

* усклађености са базичним циљевима друштва као цјелине
* усклађености са базичним циљевима Програма економских реформи Владе Републике Српске
* потпуном повезаности ca развојном политиком Фонда
* објективности у одлучивању о најповољнијем инвестиционом рјешењу
* сигурности имовине Фонда (Фонд ће улагати у финансијске инструменте емитената са високим кредитним рејтингом и ниским ризиком)
* диверсификације портфеља
* ликвидности - улагање ће се вршити у финансијске инструменте које је могуће брзо и ефикасно купити и продати по релативно уједначеној и стабилној цијени као и финансијске инструменте чији је новчани ток извјестан и унапријед познат
* профитабилности - улагање ће се вршити на начин да се у структури портфеља Фонда налазе финансијски инструменти које, уз уважавање претходних начела, доносе највећи принос за преузети ниво ризика

Циљ инвестирања средстава Гарантног фонда Републике Српске је да се оствари дугорочно стабилна стопа приноса у односу на улагања Фонда проводећи умјерено конзервативну инвестициону политику.

Гарантни фонд Републике Српске расположива средства може да улаже у:

1. орочене депозите у банкама са сједиштем у Републици Српској
2. дужничке хартије од вриједности чији је емитент или гарант Република Српска
3. обвезнице и друге дужничке хартије од вриједности које је издала или дала гаранцију јединица локалне самоуправе у Републици Српској
4. обвезнице банака и других финансијских институција којима се тргује на организованом тржишту хартија од вриједности у Републици Српској
5. обвезнице привредних друштава којима се тргује на организованом тржишту хартија од вриједности у Републици Српској
6. редовне акције банака и других финансијских институција којима се тргује на организованом тржишту хартија од вриједности у Републици Српској
7. приоритетне акције банака и других финансијских институција којима се тргује на организованом тржишту хартија од вриједности у Републици Српској
8. субординиране обвезнице банака и других финансијских институција којима се тргује на организованом тржишту хартија од вриједности у Републици Српској
9. некретнине; у изузетним случајевима принудне наплате потраживања насталих по основу издатих гаранција
10. удјеле у отвореним инвестиционоим фондовима регистрованим у Републици Српској којима се тргује на организованом тржишту хартија од вриједности у Републици Српској
11. акције привредних друштава са сједиштем у Републици Српској којима се тргује на организованом тржишту хартија од вриједности у Републици Српској

Уважавајући горе наведене принципе, критерије и могућности улагања слободних новчаних средстава, Фонд је континуирано вршио улагања слободних новчаних средстава у дужничке хартије од вриједности, те је на дан 31.12.2023. године више од половине новчаних средстава Фонда уложено у обвезнице различитих емитената, гдје су на првом мјесту обвезнице Републике Српске. Мањи дио средстава је у виду орочених депозита, док се преостали дио средстава налази на жиро рачунима Фонда. Посебан дио средстава се налази у групи „остали пласмани“, који се односе на средства Фонда која се налазе на рачунима 2 банке у стечају и пласмане за извршена плаћања по гаранцијама. Табела 27 даје преглед стања и структуре пласмана Фонда на дан 31.12.2023. године.

**Преглед стања и структуре слободних новчаних средстава на дан 31.12.2023. године**

**Табела 27**

|  |  |  |  |  |
| --- | --- | --- | --- | --- |
| **Врста пласмана** | **Стање на дан 31.12.2022.** | **Стање на дан 31.12.2023.** | **Индекс** | **Структура** |
| Жиро рачуни Фонда | 1.385.215,51 | 853.712,34 | 61,63 | 4,34% |
| Орочена штедња | 600.000,00 | 100.000,00 | 16,67 | 0,51% |
| Улагања у дужничке ХОВ | 11.287.749,60 | 11.506.846,34 | 101,94 | 58,48% |
| Остали пласмани | 7.315.476,81 | 7.216.790,89 | 98,65 | 36,68% |
| **Свеукупно** | **20.588.441,92** | **19.677.349,57** | **95,57** | **100,00%** |

На дан 31.12.2023. године, средства Гарантног фонда на жиро рачунима код финансијских посредника износе 853.712,34 КМ. Од наведеног износа, највећи дио или 681.377,62 КМ се налази главном жиро рачуну код МФ банке а.д. Бања Лука, преко којег се обавља већина промета током године. Фонд има само један опозиви депозит у износу од 100.000,00 КМ код Прокредит банке д.д. Сарајево.

Остали пласмани у износу од 5.730.828,39 КМ се односе на пласмане у Банци Српске у стечају и Бобар банци у стечају, након исправке вриједности и корекција по основу процјене наплативости потраживања на дан 31.12.2023. године. Преостали износ од 1.485.962,50 КМ се односи на пласман за извршено плаћање гаранције за клијента Мане комерц д.о.о. Србац, који је евидентиран на овај начин с обзиром да је током године потписан споразум о плаћању са Новом банком а.д. Бања Лука као корисником гаранције, чиме је настала обавеза Фонда, али до краја године није дошло до одлива новца по овом основу.

Као што је раније наведено, Гарантни фонд је највећи дио слободних новчаних средстава уложио у дужничке хартије од вриједности чији су емитенти Република Српска, локалне заједнице, финансијске институције и привредна друштва, притом поштујући ограничења дефинисана Правилником о улагању средстава.

Стање улагања у хартије од вриједности на дан 31.12.2023. године износи 11.506.846,34 КМ, а детаљнији преглед ових улагања дају табеле у наставку.

**Преглед стања хартија од вриједности на дан 31.12.2023. године по емитентима**

**Табела 28**

|  |  |  |  |  |
| --- | --- | --- | --- | --- |
| **Емитент хартије од вриједности** | **Стање на дан 31.12.2022.** | **Стање на дан 31.12.2023.** | **Индекс** | **Структура** |
| Република Српска | 8.094.400,00 | 7.719.400,00 | 95,37 | 67,05% |
| Локалне заједнице | 1.584.985,81 | 1.692.542,96 | 106,79 | 14,70% |
| Финансијске институције | 1.242.197,54 | 1.770.202,27 | 142,51 | 15,38% |
| Привредна друштва | 366.166,25 | 329.951,11 | 90,11 | 2,87% |
| **Свеукупно** | **11.287.749,60** | **11.512.096,34** | **101,99** | **100,00%** |

Доминантно учешће од 67,05% имају улагања у дужничке хартије од вриједности Републике Српске, чије стање на дан 31.12.2023. године износи 7.719.400,00 КМ. На другом и трећем мјесту, са приближно истим учешћем од 14,70% и 15,38%, налазе се улагања у дужничке хартије од вриједности чији су емитенти локалне заједнице и финансијске институције. Улагања у хартије од вриједности привредних друштава имају најмање учешће, 2,87% или 329.951,11 КМ у апсолутном износу.

У односу на 2022. годину, дошло је до раста улагања у обвезнице локалних заједница и привредних друштава.

**Аналитички преглед стања хартија од вриједности на дан 31.12.2023. године**

**Табела 29**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **РЕД. БР** | | **ОЗНАКА ХОВ** | **ИЗНОС ЕМИСИЈЕ** | | | **БРОЈ ОБВЕЗНИЦА** | | **КУПЉЕНИ ИЗНОС** | **КАМАТНА СТОПА** | **СТАЊЕ НА ДАН 31.12.2023** | **КАПИТАЛИСАЊЕ** | | **ДАТУМ ДОСПИЈЕЋА** | | **ДАТУМ ДОСПИЈЕЋА КУПОНА** |
| 1 | | RSBD-O44 | 15.000.000,00 | | | 1.000 | | 1.000.000,00 | 6,00% | 1.000.000,00 | Godišnje | | 27.09.2028. | | 27.09.2024 |
| 2 | | RSBD-O-03 | 25.000.000,00 | | | 1.450 | | 1.468.850,00 | 4,50% | 1.468.850,00 | Godišnje | | 21.06.2027. | | Na kraju |
| 3 | | RSBD-O-08 (4 kupona) | 100.000.000,00 | | | 1.500 | | 1.505.250,00 | 3,00% | 5.250,00 | Godišnje | | 31.01.2023. | | Na kraju |
| 4 | | RSBD-O09 | 35.000.000,00 | | | 1.500 | | 1.573.350,00 | 3,50% | 1.573.350,00 | Godišnje | | 07.02.2024. | | Na kraju |
| 5 | | RSBD-O10 | 36.000.000,00 | | | 1.000 | | 1.061.000,00 | 3,50% | 1.061.000,00 | Godišnje | | 06.03.2024. | | Na kraju |
| 6 | | RSBD-O11 | 30.000.000,00 | | | 1.000 | | 1.063.200,00 | 4,00% | 1.063.200,00 | Godišnje | | 05.04.2029. | | Na kraju |
| 7 | | RSBD-013 | 35.000.000,00 | | | 1.000 | | 1.070.700,00 | 3,50% | 1.070.700,00 | Godišnje | | 19.06.2024. | | Na kraju |
| 8 | | RSBD -019 | 300.000.000,00 | | | 500 | | 477.050,00 | 3,00% | 477.050,00 | Godišnje | | 16.04.2025. | | Na kraju |
| **УКУПНО ХОВ РЕПУБЛИКЕ СРПСКЕ (8)** | | | | | | | | **9.219.400,00** |  | **7.719.400,00** |  | |  | |  |
| 9 | | OSOD-O-A Srbac | 3.500.000,00 | | | 3.000 | | 300.000,00 | 5,50% | 252.347,35 | Kvartalno | | 19.12.2031. | | 19.09.2023 |
| 10 | | RGBZ-O-A Rogatica | 900.000,00 | | | 2.000 | | 200.000,00 | 4,50% | 147.103,55 | Kvartalno | | 15.02.2028. | | 15.08.2023 |
| 11 | | BLKI-O-B Banja Luka | 6.000.000,00 | | | 2.845 | | 295.880,00 | 4,50% | 80.015,66 | Polugodišnje | | 26.04.2025. | | 26.10.2023 |
| 12 | | OKRZ-O-A Kotor Varoš | 5.000.000,00 | | | 2.923 | | 292.329,23 | 4,40% | 217.690,35 | Polugodišnje | | 05.10.2028. | | 05.10.2023 |
| 13 | | SLRF -O-A Sokolac | 5.500.000,00 | | | 3.000 | | 300.000,00 | 4,50% | 263.950,37 | Mjesečno | | 25.02.2034. | | 25.07.2023 |
| 14 | | OSVL-O-A Vlasenica | 1.800.000,00 | | | 18.000 | | 200.000,00 | 4,00% | 151.121,64 | Mjesečno | | 09.10.2031. | | 09.08.2023 |
| 15 | | OSKI -O-A Opština Srbac | 1.200.000,00 | | | 12.000 | | 300.000,00 | 4,00% | 300.000,00 | Kvartalno | | 08.06.2033. | | 08.06.2025 |
| **РЕД. БР** | **ОЗНАКА ХОВ** | **ИЗНОС ЕМИСИЈЕ** | | | **БРОЈ ОБВЕЗНИЦА** | | **КУПЉЕНИ ИЗНОС** | **КАМАТНА СТОПА** | **СТАЊЕ НА ДАН 31.12.2023** | **КАПИТАЛИСАЊЕ** | | **ДАТУМ ДОСПИЈЕЋА** | | **ДАТУМ ДОСПИЈЕЋА КУПОНА** |
| 16 | | GRPD-O-A Grad Prijedor | 5.500.000,00 | | | 3.000 | | 300.000,00 | 5,00% | 280.314,04 | Mjesečno | | 01.02.2033. | | 01.08.2023 |
| **УКУПНО ХОВ ЛОКАЛНИХ ЗАЈЕДНИЦА (8)** | | | | | | | | **2.188.209,23** | **1.692.542,96** | | | | | | |
| 17 | | NOVB-O-G Nova banka | | 37.600.000,00 | | 6.000 | | 600.000,00 | 3,00% | 600.000,00 | Polugodišnje | | 04.11.2029. | | 04.11.2023 |
| 18 | | MDPF -O-G MKD PRO FIN | | 2.000.000,00 | | 20.000 | | 150.000,00 | 7,50% | 142.519,83 | Mjesečno | | 03.11.2026. | | 12.10.2023 |
| 19 | | MDPF-O-B MKD PRO-FIN | | 1.800.000,00 | | 2.000 | | 200.000,00 | 7,50% | 60.933,13 | Mjesečno | | 17.11.2024. | | 17.12.2024 |
| 20 | | MDPF-O-E MKD PRO-FIN | | 1.000.000,00 | | 200 | | 200.000,00 | 7,50% | 153.868,16 | Mjesečno | | 23.03.2025 | | 23.08.2023 |
| 21 | | MDPF-O-H MKF PRO-FIN | | 1.650.000,00 | | 1.000 | | 100.000,00 | 7,50% | 100.000,00 | Mjesečno | | 27.12.2026 | | 27.01.2024 |
| 22 | | CRRF-О-G MKD Credis | | 2.000.000,00 | | 365 | | 365.000,00 | 6,00% | 121.666,68 | Polugodišnje | | 02.11.2024. | | 02.11.2023 |
| 23 | | CRRF-O-J MKD Credis | | 1.600.000,00 | | 1.500 | | 125.000,00 | 6,00% | 125.000,00 | Polugodišnje | | 05.09.2026 | | 05.03.2024 |
| 24 | | CRRF-O-I MKD Credis | | 1.800.000,00 | | 215 | | 215.000,00 | 6,00% | 179.166,67 | Polugodišnje | | 30.12.2025 | | 31.12.2023 |
| 25 | | PIBB-PO1 | | 7.000.000,00 | | 70.000 | | 1.000,00 | 5,15% | 100.000,00 | polugodišnje | |  | |  |
| 26 | | TRRF-O-D MKD Taurus B luka | | 1.000.000,00 | | 100 | | 100.000,00 | 6,50% | 87.047,80 | Polugodišnje | | 29.09.2026 | | 29.09.2023 |
| 27 | | TRRF-PO3 MKD Taurus | | 2.000.000,00 | | 100 | | 100.000,00 | 6,70% | 100.000,00 | Polugodišnje | |  | |  |
| **УКУПНО ХОВ ФИНАНСИЈСКИХ ИНСИТИТУЦИЈА (11)** | | | | | | | | **2.156.000,00** |  | **1.770.202,27** | | | | | |
| 28 | | VDVS-O-A Vodovod Srbac | | | 1.250.000,00 | | 2.500 | 250.000,00 | 5,00% | 183.860,34 | Mjesečno | 15.10.2030. | | 15.08.2023. | |
| 29 | | KMSR-O-A Komunalac Srbac | | | 410.000,00 | | 2.000 | 200.000,00 | 6,00% | 146.090,77 | Mjesečno | 01.10.2031. | | 01.08.2023. | |
| **УКУПНО ХОВ ПРИВРЕДНИХ ДРУШТАВА (2)** | | | | | | | | **450.000,00** |  | **329.951,11** |  |  | |  | |
| **UKUPNO HOV** | | | | | | | | **14.013.609,23** |  | **11.512.096,34** |  |  | |  | |

# 4. АНАЛИЗА ОСТВАРЕЊА ПЛАНА ИНВЕСТИЦИЈА У 2023. ГОДИНИ

План инвестиција је саставни дио плана јавних набавки за 2023. годину и ребаланса плана јавних набавки, а истим су и 2023. години планиране инвестиције у износу од 36.950,00 КМ. Највећи дио планираних инвестиција се односио на програмску подршку, односно улагања у надоградњу софтвера и ту постоји значајно одступање у односу на план, с обзиром да већина ставки није реализована до краја године. У програмску подршку, односно услуге дораде софтвера је инвестирано 8.979,46 КМ, што је 33,32% планираног износа за дату годину. Реализоване су планиране активности које се тичу надоградње софтвера гаранција и надоградње софтвера са модулом за кредитни портфељ за енергетску ефикасност.

Што се тиче улагања у опрему, планирани износ је премашен, а извршено је улагање у износу од 16.812,67 КМ. Наведено улагање се односи на рачунарску опрему у износу од 7.960,04 КМ, телефоне у износу од 7.585,00 КМ и набавку клима уређаја за сервер салу у износу од 1.267,63 КМ.

Укупно инвестирана средства у опрему и програмску подршку током 2023. године су износила 42.604,80 КМ.

**Преглед реализованих инвестиција у 2023. години**

**Табела 30**

|  |  |  |  |  |
| --- | --- | --- | --- | --- |
| **Редни број** | **Инвестиције** | **Планирано у 2023. години** | **Остварено у 2023. години** | **Индекс** |
| **1.** | **Адаптација пословног простора** | **1.000,00** | **0,00** | **0,00** |
| **2.** | **Опрема** | **9.000,00** | **16.812,67** | **186,81** |
| 2.1 | Рачунарска опрема | 7.000,00 | 7.960,04 | 113,71 |
| 2.2 | Телефони | 2.000,00 | 7.585,00 | 379,25 |
| 2.3 | Остало | 0,00 | 1.267,63 |  |
| **3.** | **Програмска подршка** | **26.950,00** | **8.979,46** | **33,32** |
| 3.1. | Услуге дораде апликативног софтвера гаранција | 5.000,00 | 1.263,60 | 25,27 |
| 3.2 | Надоградња софтвера гаранција модулом гаранција за ХОВ | 7.000,00 | 0,00 | 0,00 |
| 3.3 | Надоградња софтвера гаранција модулом за портфељ за енергетску ефикасност | 7.000,00 | 7.020,00 | 100,29 |
| 3.4 | Израда софтвера за протокол и управљање документационом грађом | 6.000,00 | 0,00 | 0,00 |
| 3.5 | Антивирус лиценце | 750,00 | 695,86 | 92,78 |
| 3.6 | SQL сервер лиценца | 1.200,00 | 0,00 | 0,00 |
| **УКУПНО** | | **36.950,00** | **42.604,80** | **115,30** |

# ЗАКЉУЧАК

Гарантни фонд Републике Српске је током 2023. године наставио са редовним активностима које се тичу праћења постојећих и издавања нових гаранција, а гарантна активност се одвијала у три сегмента: издавање појединачних гаранција, издавање гаранција на кредитни портфолио и издавање гаранција на емитоване хартије од вриједности.

На основу Уговора о пословно-техничкој сарадњи потписаних са финансијским посредницима који уз дозволу Агенције за банкарство Републике Српске послују на подручју Републике Српске и у складу с одредбама члана 3 Правилника о одобравању гаранција („Службени гласник Републике Српске“, број 14/21), Гарантни фонд је у 2023. години издао 8 појединачних гаранција у износу од 5.470.260,00 КМ, чиме је подржано 25.760.000,00 КМ пласмана финансијских посредника.

У складу са потписаним уговорима о гарантовању кредитног портфеља са финансијским посредницима, у сегменту издавања гаранција за обезбјеђење дијела обавеза из портфолија кредита, током 2023. године су издане 122 гаранције у номиналном износу од 14.881.000,02 КМ, чиме је подржано 29.762.000,036 КМ пласмана финансијских посредника. Од 2020. године је примјетна све већа оријентација финансијских посредника на одобравање кредита у оквиру портфолија кредита, с обзиром на бројне предности у виду скраћења процедуре одобравања и једноставнијег поступка за самог клијента. Значајна предност овог начина одобравања је у томе што се трошак издавања гаранције пребацује на финансијског посредника, за разлику од појединачних гаранција гдје трошкове сноси клијент.

Законом о измјенама и допунама Закона о Гарантном фонду Републике Српске дефинисанa је и могућност издавања гаранција којим се гарантују финансијске обавезе предузетника из дужничких хартија од вриједности које предузетник емитује у складу са прописима којим се уређује тржиште хартија од вриједности у поступку јавне понуде. По овом основу, Скупштина акционара Гарантног фонда Републике Српске је у 2023. години одобрила издавање двије гаранције у износу од 1.860.000,00 КМ, чиме је подржана емисија хартија од вриједности укупне вриједности 4.200.000,00 КМ.

Током године, уредно су отплаћени кредити одобрени у номиналном износу од 15.086.900,00 КМ, чиме су ван снаге стављене гаранције у износу од 6.943.296,00 КМ, те је значајно смањена изложеност Гарантног фонда. На дан 31.12.2023. године, укупна изложеност Гарантног фонда према корисницима гаранција у три наведена сегмента износи 30.708.970,37 КМ и представља максималну потенцијалну обавезу Гарантног фонда која се заснива на стању активних гаранција на наведени дан. Укупна изложеност је у оквиру Законом дозвољене максималне изложености које је дефинисана на нивоу троструке вриједности основног капитала, односно 90.000.000,00 КМ.

Поред наведеног, Гарантни фонд је у 2023. години наставио са активностима које се тичу провођења Гарантног програма Владе Републике Српске. Гарантни фонд Републике Српске управља Гарантним програмом у име и за рачун Републике Српске, поштујући закон којим је регулисано његово пословање, Одлуку о Гарантном програму и друге пратеће акте. Иако је Гарантни програм завршен 31.12.2022. године, у смислу да није могуће укључивање нових кредита у портфолио, Фонд је током 2023. године наставио са активностима које се тичу праћења стања активних кредита, вршења теренских контрола и сачињавања мјесечних, односно кварталних извјештаја. Поред постојећег људског кадра који је укључен у провођење наведених активности, Гарантни фонд је извршио и сва потребна материјална и нематеријална улагања за ефикасно праћење Програма, укључујући континуирано улагање у софтвер и пратећу опрему.

Гарантни фонд је наставио сарадњу са Европском асоцијацијом гарантних институција, путем које размјењује позитивна искуства и праксе, те прати најновија дешавања на европском тржишту гаранција.

У 2023. години, Фонд је остварио укупне приходе у износу од 1.276.365,06 КМ. Готово половину прихода чине приходи из редовне активности, односно приходи од премија и провизија који су остварени у износу од 621.123,05 КМ. На другом мјесту су приходи од камата, који су остварени у износу од 478.325,78 КМ, док су приходи од укидања резервисања износили 103.851,54 КМ. Остали приходи су остварени у износу од 73.064,69 КМ.‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬

Укупни трошкови пословања Фонда су износили 1.965.356,65 КМ, док су укупни расходи износили 3.062.064,17 КМ. Разлику у износу од 1.096.707,62 КМ између остварених трошкова и укупних расхода чине резервисања по ванбилансној активи у износу од 752.467,91 КМ, расходи камата и накнада у износу од 281.097,38 КМ и расходи по основу престанка признавања финансијских средстава у износу од 63.142,23. Трошкови пословања Фонда су задржани на нивоу од ранијих година, док је у оквиру расхода дошло до значајног повећања које је највећим дијелом узроковано растом расхода резервисања по ванбилансној активи, услијед погоршања финансијске позиције одређеног броја налогодаваца гаранција.

Значајан раст укупних расхода изнад нивоа остварених прихода је довео до негативног финансијског резултата у 2023. години. Остварени губитак је износио 1.785.699,11 КМ. Остварени резултат је у директној вези са неостварењем плана прихода од изданих гаранција, односно неостварењем плана гаранција по свим основама за дату годину и повећањем расхода који се нису могли предвидјети.

Ревизију финансијских извјештаја за пословну 2023. годину је обавила ревизорска кућа „Ревизор“ д.о.о. Добој и доставила следеће мишљење:

„По нашем мишљењу, приложени финансијски извјештаји приказују **истинито и објективно**, по свим материјално значајним питањима, финансијско стање Фонда, на дан 31. децембра 2023. године, резултате његовог пословања и новчане токове за годину која се завршава на тај дан, у складу с рачуноводственим прописима Републике Српске“.

У складу са одредбом члана 30. став 1. тачка. Статута Гарантног фонда Републике Српске а.д. Бања Лука, овај Нацрт Извјештаја о раду и пословању за 2023. годину усваја Скупштина акционара, а исти након усвајања, у складу са одредбом члана 27. Закона о Гарантном фонду Републике Српске доставља на разматрање и усвајање Народној Скупштини Републике Српске.

Број: 02-167/24

Дана: 19.06.2024. године

**Гарантни фонд Републике Српске**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в.д. директор

Невен Бућан